HOBEN SOSPECHOSO COMPIICE Dl KIEBRO DEN MADRUGA 



Diamars madruga a drenta information cu lo tin aigun hende cu 


ta kibrando porta di un negoshi y aparentemente for di e auto ey 
lo a pasa un sker pa corta hero. Un ciudadano cu a wak loke tabata 
pasando a sigui e auto, pero despues a perde for di bistå. 
Un rato despues polis ta mira e auto describi como esun envolvi y a 
logra par’e banda di e pista di karting na Bushiri. 

A HAYA PROBLE MA 
RIBA ALTAMAB 


SUSANNE SINTIASO 
AWORIA PRESIDEHTE 

NOBO Dl MEP 


OEICINA Dl E1MAR 
NA SAN NICOLAS 
NO LO RABBI MAS 



VALERO ID IANSA 

CAMPANA 
DEN LUNA Dl 
OCTODER 

COMUNIDAD ta algo valioso y cu mester di sosten con- 
tinuamente. Esaki ta algo cu semper compania Valero a 
contribui debidamente. Den luna di october Valero Mar¬ 
keting & Supply Aruba N.V. ta inicia su campana anual 
na tur stacionnan di Valero riba nos isla. Cuminsando for 
di 5 di october 2009 te cu 4 di november 2009, pa cada 
liter di gasolin cu wordo bendi, 3 cent ta wordo duna na 
Cruz Cora Aruba y Wit Gele Kruis Aruba. Na final di e 
campana lo parti e fondo recauda unda cada fundacion 
lo ricibi un suma igual. 


Chamber of Commerce & Industry Aruba announces its 

Kevnote speaker: 

E 

Lord Michael Hastings of Scarisbrick CBE 

O 

c 

XVIth Annual Business Dinner Meeting 

KPMG International Global Head of 

“Social Responsible Business Leaders 

Citizenship and Diversity 

c 

for a Better Tomorrow!” 

More info & reservation: 582-1120 

Friday, October 30 th , 2009 

Marriott Aruba Resort & Stellaris Casino 

Generacion nobo di MEP a trece cambio den directiva 


Drs. Susanne Sint Jago awor ta Presidente nobo di MEP 



SUSANNE Sint Jago a bira 
e Presidente nobo di partido 
MEP, kitando for di e puesto aki 
Junior Arends. Tabata dialuna 
anochi, cu MEP tabatin un 
reunion general den nan sede 
na Santa Cruz, unda a dicidi pa 
trece cambio den constelacion 
di e directiva, unda e genera¬ 
cion nobo kier mas di bisa. 

E ex Presidente di MEP, Junior 
Arends lo continua den direc¬ 
tiva, pero como Tesorero, Frank 
Briezen a bira Secretario y Joe 
Koolman lo sigui atende asunto- 
nan internacional pa MEP. 

Otro miembronan directiva ta 
dr. Maikel Kelly, Xiomara Ruiz- 
Maduro, Gerrit Croes y Dochi 
Lee a keda como comisarionan 
den directiva nobo di MEP. A 
keda dicidi tambe pa nombra 
Hendrik Tevreden como vocero 
di MEP. 

E directiva nobo a haci apela- 
cion riba Nel Oduber, p’e keda 
como lider di MEP. 

Partido MEP kier demostra 
cambio y manera menciona, 


y lo kier trece cambio den e 
sistema di votacion, unda esnan 
cu a haya mas voto riba lista, 
lo drenta Parlamento. Pesey 
prome cu haci e cambio aki 
legalmente, MEP mes por dem¬ 
ostra esaki, unda tur esnan ci a 
haya mas voto, bira e proximo 
fraccion di 8 di MEP. 

Hasta Nel Oduber ta dispuesto 
pa sede su puesto den Parla¬ 
mento, pero te ainda e no a 
tuma un decision al respecto. 
Fin di luna, MEP lo determina, 
kendenan lo bira e proximo 
fraccion di MEP den Parla¬ 
mento. 

Tumando na cuenta cu Nel 
Oduber t’e candidato cu mas 
voto a saca den ultimo eleccion, 
sigur lo tin un voz den decision 
di kende (nan) lo bira e proximo 
fraccion di MEP. 

Si MEP sostene e pensamento 
cu e candidatonan cu a haya 
mas voto lo mester bira Parla- 
mentario, anto nos ta haya Nel 
Oduber, sigui pa drs. Marisol 
Lopez-Tromp, mr. Evelyn Wev- 


er-Croes y drs. Booshi Wever. 
Nan tur a haya mas cu 1000 
voto. E otro 4 candidatonan cu 
lo bin na remarca e ora ey ta: 
Nilo Swaen, drs. Mervin Wyatt- 
Ras, Chis Romero (kende a saca 
622 voto) y Carl Giel lo bira 
miembro di fraccion di MEP, 
(kende tin 575 voto). Esaki lo 
nifica cu Edison Briesen y mr. 
Ady Thijsen lo no ta bin den 
Parlamento. 

Y ya caba a tende mr. Ady Thi¬ 
jsen bisa, cu e si no ta move pa 
ningun hende. Ady Thijsen a 
haya unicamente 414 voto y 
hasta Hendrik Tevreden a haya 
mas cune. Situacion tenso y 
disgusto den MEP sigur. 

Vocero di MEP, Hendrik Tevre¬ 
den a confirma tambe, cu MEP 
ta un di e partidonan cu a bira 
victima di un senora kende a 
cobra aigun check pa entrega 
material pa campana, pero e se- 
nora aki tabata un estafador, cu 
te ainda ta deteni of proximam- 
ente mester presenta den Corte 
pa duna cuenta di su acto. 


Pa drecha relacion entre Hulanda y Aruba 

Hulanda ta spera di sinta pronto na 


mesa cu Gabinete 

NA Hulanda, Gobierno ta 
spera di sinta pronto cu Go¬ 
bierno di Mike Eman, pa 
cuminsa na estrecha e lazo- 
nan entre Aruba y Hulanda 
cu ultimo ananan a deteriora 
formalmente. Asina Secre¬ 
tario di Estado pa Asuntonan 
di Antiyas y Aruba, Ank Bi- 
jleveld ta scirbi den un carta 
pa Tweede Kamer, unda e 
ta comenta riba su reciente 
bishita na Bonaire y Corsow. 
Resultado di eleccion na 
Aruba, segun Ank Bijleveld a 
confirma cu pueblo mes ta¬ 
bata kier un cambio y a duna 
partido AVP e mayoria. AVP 
durante di campana tambe 
a duna di conoce di kier un 
mihor relacion cu Hulanda. 
Pesey Gobierno di Hulanda ta 
spera cu pronto lo por sinta 
na mesa cu Gobierno nobo di 
Aruba, unda sigur lo delibera 
riba varios forma di coopera- 


di Mike Eman 



cion, e.o. pa garantisa estado 
di derecho. 

Tambe e Secretario di Estado 
a laga sa cu riba un termino 
relativamente corto, e ta 
spera cu por yega na un acu- 
erdo pa laga haci un inves- 
tigacion di gobernacion di 
Aruba, cu manera ta conoci 
Hulanda a anuncia di lo laga 
haci despues di eleccion. 
Esaki sigur lo ta un punto di 
discusion cu Gobierno nobo 
di Mike Eman. 


Yate Malouk di famia Dijkhoff 
a haya problema riba altamar 


AYERA tardi, Yate Malouk a 
hay’e ta bati alarma, ora cu nan 
tabata bolbe for di Venezuela 
y a haya problema cu e motor. 
Di acuerdo cu nos informacion, 
tabata CITRO na Corsow cu a 
coordina henter e operacion di 
rescate.Di acuerdo cu informa¬ 


cion cu nos a haya ta, cu e Yate 
Malouk a haya problema cu 
su motor y a benta anker. N’e 
momento ey, e tabata ainda den 
awanan teritorial di Venezuela. 
Inmediatamente e yate di famia 
Ponson, Tyfoon a sali pa duna 
asistencia, y su tras a sali Search 


& Rescue, cu unabes cu e yate 
Tyfoon tabatin tur cos bao di 
control, a bolbe. 

Abordo di Malouk tabatin Timo- 
teo Dijkhoff y su famia, e.o. nan 
dos mucha. Den oranan di ano- 
chi, Tyfoon a tao Malouk trece 
sano y salvo, danki Dios. 


Tin un cantidad grandi di hende 
cu no tin cuido medico na Aruba 

A pesar cu aigun di nan ta sigui paga AZV 


DR. Carlos Vallejo a toca un 
punto cu ta hopi scondi den nos 
comunidad, e cantidad grandi 
di hendenan na Aruba cu no 
tin seguro. El a bisa cu tin un 
cantidad grandi di hende cu 
no tin AZV a pesar cu nan ta 
pagando pasobra nan a keda sin 
permiso y asina nan ta keda sin 


cuido medico. 

Dr. Vallejo ta purbando di 
atende e pacientnan ey, paso¬ 
bra e ta considera cu ta crimi- 
nal pa laga un grupo di hende 
sin servicio medico “ y mi ta 
atendenan riba ken cu ta y mi 
lo sigui atendenan, pasobra 
mi ta kere cu ta inhusto cu e 


seguro ta lubida di e pacient¬ 
nan aki inclusive esunnan cu ta 
pagando pe”. 

E ta pidi asina pa respet pa 
derechonan humano, respet 
pa bida y respet pa ley inter¬ 
nacional cu ta senala cu hu- 
manonan mester wordo trata 
como hende. 

Situacion tenso na Elmar atrobe 

UEA no lo permiti pa habri Elmar na San Nicolas cu compania priva 

Esaki mester wordo habri rapidamente pero cu hendenan di Elmar mes 


COBY Geerman, presidente di 
UEA a tene un reunion na Elmar 
cu miembronan di e sindicato. 
Basa riba esaki el a duna un en- 
trevista caminda cu el a bisa cu 
ora a tende cierto cosnan man¬ 
era e tema di pensioenfonds ta 
bek atrobe, tambe edificio di 
San Nicolas y cu kier laga so- 
lamente dos persona traha den 
auto a pidi reunion di biaha. 

E reunion cu e miembronan a 
bay bon, solamente tabatin ai¬ 
gun descontento pasobra esnan 
di staff no tabata presente. Riba 
esaki Geerman a expresa cu 
esaki no tabata na fout, sino cu 
e tabata un decision di gerencia 
cu no a permitinan. 

Tambe el a bisa cu e hendenan 
ey tambe ta miembro di pen¬ 
sioenfonds, tin basta tempo ta 
dicidi pa lanta e comision di 


pensioenfonds pa pone esaki 
draai. A haya un carta di staff 
cu nan a nombra di nan banda 
dos hende den pensioenfonds, 
e hendenan di sindicato ta cla 
caba y awor falta dos hende 
di staff. A pidi pa probecha e 
reunion pa staff nombra su dos 
hendenan, pero nan no tabatey 
atrobe, dus e cuestion di pensio¬ 
enfonds a wordo tranca atrobe. 
Pero fuera di esey a presenta na 
e miembronan un carta cu ta 
bisa cu ora e comision keda cla 
e no lo tin ningun autoridad, 
solamente e directiva actual. 
Kiermen cu ta directiva so por 
acepta cosnan cu ta nan so por 
tuma decision y UEA tin prob¬ 
lema cu esaki. Igualmente cu e 
posicion di directiva cu ningun 
reunion por wordo teni den ora 
di trabou. “Awor e pregunta ta, 


ta ken nan ta bay haya despues 
di ora di trabou, despues di 
caba 8 ora pisa, ta bay ta den 
un comision sin pago, pasobra 
nan a bisa bon cla cu nan no ta 
bay paga ni un een”. 
Continuando Coby Geerman 
a bisa cu lo manda un carta di 
UEA pa miembronan di staff, pa 
nan no bisa cu nan ta contranan, 
y awor lo keda na nan pa puntra 
gerencia dicon nan por a atende 
reunion. 

Pa loke ta e parti di edificio di 
San Nicolas, UEA ta rechaza 
totalmente e idea cu lo bin cu 
contractor pa habri e lugar, 
pasobra kiermen cu e gastonan 
lo bira menos. Den e reunion 
a bin dilanti cu e lugar mester 
wordo habri manera custumber 
y a tuma e decision cu lo manda 
carta pa director cu e oficina 


mester wordo habri y no kier 
tende di ningun contractor y si 
no eumpli cu esey, nan lo mester 
bay carga e consecuencianan di 
kico lo pasa. “Semper San Nico¬ 
las a wordo neglisha, mi ta spera 
cu Mike de Meza scuchami bon 
actualmente, semper a wordo 
neglisha, e mugar ey mester 
wordo habri y si e no wordo 
habri mi ta kere e ora ey a nos 
como directiva conhuntamente 
cu e miembronan nos lo dicidi si 
e ta wordo habri si of no”, Coby 
Geerman a duna di conoce. 

E otro punto, e autonan, Efraim 
de Kort a yega di bise bon cla 
cu un di e pesonan grandi ta e 
huurmento di auto cu ta mas cu 
mei miyon y mester bin cambio. 
UEA a bisa cu enberdad mester 
bin cambio y cu nan kier pa bin 
cu pick-up cu ta mas barata y 


UEA no ta kere cu ta na su lugar 
pa auto fini wordo usa caminda 
ta hinca tur sorto di cos den 
baul.E problema ta cu UEA por 
a compronde cu nan kier pone 
dos hende core den un auto y 
e no ta surti, pasobra cada ken 
tin su funcion y cu e paso aki 
lo bay duna mal servicio. UEA 
por a tende tambe cu Efraim de 
Kort lo a bisa cu si hendenan 
bay den welga, Elmar ta perde 
placa toch. 

Awor lo bay prepara un carta 
mande pa director bisando cu 
UEA ta rechaza totalmente cu ta 
bay habri oficina na San Nicolas 
cu compania priva, cu e mester 
habri rapido pero cu mesun 
hendenan di Elmar, sino e ora lo 
mester carga e consecuencia”, 
tabata palabranan final di Coby 
Geerman. 


Oficina di Elmar na San Nicolas no lo habri mas 

Lo duna tur servicio na diferente localidad 



ROBERT Henriquez, director 
di Elmar a comenta riba e situa¬ 
cion tenso cu tin na e compania 
estatal caminda tin diferente 
puntonan cu tin e sindicato UEA 
disgusta, un di nan ta e fondo 
di pension.El a euminsa na 
bisa cu siman pasa UEA a pidi 
un reunion general y a duna 
aprobacion pa ayera mainta 
nan tene un reunion cu un 
punto di agenda cu ta e fondo di 
pension di Elmar. Basicamente 
esaki tabata pa caba di forma un 
comision y euminsa dicidi unda 
lo hiba e fondo di pension di El¬ 
mar. Segun Henriquez, e fondo 
di pension no tin problema, tur 
hende sa cu mester wak bon 
kico ta haci cu e fondo tocante 
su maneho y asina a sugeri pa 
bin cu un comision caminda 
for di gerencia a apunta dos 
hende caba y cu ta wardando 
di banda di UEA wak ken nan 
ta pone den e comision.E otro 
punto di preocupacion di UEA 
ta e autonan di Elmar caminda 
por a tende cu lo kier bay hinca 
dos persona den auto, pasobra 
e huur di autonan ta un peso 
grandi. Segun e director, tin 


peso berdad den e gasto di auto 
y conhuntamente ta bezig ta 
repasa pa alivia e gastonan un 
tiki semper y cuando por keda 
duna un bon servicio. 

Awor aki ta bezig cu un plan 
pa wak na unda tur por baha 
gasto. Esey no kiermen cu ora 
e plan keda cla lo bay ehecuta 
tur e puntonan den dje, pasobra 
tin cu keda toch riba e punto cu 
mester haci e ‘bedrijfvoering’ 
responsablemente. Aki dos si¬ 
man posiblemente lo ta cla cu e 
plan pa e wordo repasa y poco 
poco envolvi e empleadonan 
mes den dje y asina conhunta¬ 
mente por yuda haci e compa¬ 
nia mas ‘lean’. 

E di tres punto di preocupacion 
di UEA ta e oficina na San Nico¬ 
las. Segun Robert Henriquez a 
haci henter un investigacion pa 
wak con por reintroduci e ser¬ 
vicio completo na San Nicolas. 
Despues di e investigacion aki 
a bin dilanti cu basicamente na 
e momento aki cu ta enfocando 
riba reduccion di gasto, no ta fa¬ 
vorabel pa habri e oficina di San 
Nicolas mes bek. Pero na mes 
momento a haci un sondeo na 


San Nicolas pa toch tin e opcion 
pa duna e servicio manera sem¬ 
per a duna y actualmente nan ta 
den e proceso pa reintroduci’e 
na mas di un lugar. 

Robert Henriquez mes tabatin 
un conversacion cu SNBAy nan 
ta contento di wak loke Elmar 


ta haciendo y ta cuestion di dos 
pa tres siman mas pa por caba 
cu e proyeeto. A haci tur e cam- 
bionan necesario na e sistema 
pa por reintroduci e servicio 
caminda cu lo por paga na mas 
cu un lugar na San Nicolas. Pero 
no lo keda solamente na pago, 


tambe e clientenan lo por haci 
un peticion nobo di aansluiting, 
cambionan cu mester wordo 
haci, cual actualmente no ta 
posibel na Hulpbestuurkantoor. 
Intencion ta pa duna un bon 
servicio na San Nicolas na mas 
di un localidad. 

Miembronan raya cu caso sumario contra STA 

Huez kier studia e caso prome di duna un veredicto 


DIALUNA ultimo den Corte, 
Vivianne Guerrero Jansen, 
Giovanni Gonzalez y Gilberto 
Vingal, asisti pa abogado mr. 
Milko Baiz, a cuminsa un caso 
sumario contra Sindicato di 
Trahador di Aruba (STA). 

E caso aki ta relaciona cu e 
decision cu STA a tuma pa raya 
Jansen, Gonzalez yVingal. Den 
sala di Corte tabata presente 
Vivianne Guerrero Jansen, 
Giovanni Gonzalez y Gilberto 
Vingal y dos miembro mas di 
directiva di STA. Mr. Edwin 
Duijneveld a representa direc¬ 
tiva di STA. 

Abogado mr. Milko Baiz a cues- 
tiona e “huishoudelijk regla- 
ment” di sindicato STA y ta 
haya cu no tin motibo pa a raya 


su clientenan. El a mustra cu 
henter e problema ta sinta riba 
e asunto di pago na abogado 
mr. Edwin Duijneveld como 
abogado di sindicato. 

T’asina cu a kita placa di e tra- 
hadornan y ora a puntra mr. 
Edwin Duijneveld, si el a wordo 
paga, el a bisa cu un parti so. 
Esaki a crea incertidumbre 
caminda e miembronan a pidi 
un reunion. 

Dia 21di september 2009 a 
yama e reunion pa miembronan 
y esaki a wordo posponi pa 19 di 
october 2009. Mr. Milko Baiz ta 
haya cu directiva di STA a actua 
contra statuut, esta cu no taba- 
tin suficiente miembro pa por a 
dicidi di raya e miembronan. 
Mester tabatin un reunion gen¬ 
eral caminda a tuma e decision 


aki, pero esaki ainda no a tuma 
lugar. E abogado ta haya cu 
mester declara e decision di 
raya no admisible. 

Mr. Edwin Duijneveld di STA 
a mustra den augustus 2009 
tabatin discusion si el a wordo 
paga. E miembronan a pidi 
reunion y STA a laga sa cu si 
no cumpli cu statuut no por 
tene reunion. Tanto Gonzalez, 
Jansen y Vingal a wordo noti- 
fica cu a base “huishoudelijk 
reglament” a raya nan. Dentro 
di 14 dia despues di a ricibi e 
carta di por protesta. 

El a remarca cu den statuut 
mes ta papia di 9 miembro di 
directiva, pero pa anas directiva 
ta consisti di 5 persona. Huez a 
puntra Giovanni Gonzalez den 


sala riba esaki y Giovanni Gon¬ 
zalez a confirma esaki tambe. 
Segun mr. Duijneveld e cuestion 
tabata encuanto pago na su 
persona. Nan a puntr’e si a page 
completo, pero Duijneveld bisa 
cu e ta kere ta un parti. 

Ta despues cu el a bay controla 
administracion el a constata cu 
el a wordo paga completo. El a 
haya cu e reunion a wordo yama 
contra statuut y como tal mester 
wordo considera como ilegal. 
Segun mr. Edwin Duijneveld 
por bien ta cu den e reunion 
general di dia 19 di october 
benidero lo por dicidi cu nan ta 
wordo tuma bek y forma parti di 
e directiva. No t’asina cu a actua 
inhusto. E ta haya cu a cuminsa 
e caso mucho tempran, pasobra 
ainda no tin un decision tuma 


p’e comision di protesta. 

Huez a sera tratamento di e caso 
y a bisa cu lo mester bay mira 
si no a cuminsa un caso mucho 
prematuro dor cu mester a war- 
da riba e procedura interno. A 
keda palabra cu dia 21 october 
Huez ta dicta sentencia. 



HOTLINE 

733-8477 


Valero ta lansa campana den luna di october 


Pa cada liter di gasolin bendi na stacionnan di 
Valero, 3 cent ta bay pa Cruz Cora y Wit Gele Kruis 


COMUNIDAD ta algo valioso 
y cu mester di sosten continu- 
amente. Esaki ta algo cu semper 
compania Valero a contribui 
debidamente. Den luna di octo¬ 
ber Valero Marketing & Supply 
Aruba N.V. ta inicia su campana 
anual na tur stacionnan di Vale¬ 
ro riba nos isla. Cuminsando for 
di 5 di october 2009 te cu 4 di 
november 2009, pa cada liter di 
gasolin cu wordo bendi, 3 cent 
ta wordo duna na Cruz Cora 
Aruba y Wit Gele Kruis Aruba. 
Na final di e campana lo parti e 
fondo recauda unda cada fun- 
dacion lo ricibi un suma igual. 


“E campana di gasolin a inicia 
na aha 2005 unda cu a cosecha 
hopi exito. Ana pasa Valero a 
logra recauda pa Cruz Cora Ar¬ 
uba e suma subtsancial di Awg. 
141.000,- cu ayudae fundacion 
continua cu su trabaonan val¬ 
ioso pa nos comunidad,” tabata 
palabra di sr. Glenn Geerman 
representante di Valero Market¬ 
ing & Supply Aruba N.V. 

E ana aki a habri man pa Wit 
Gele Kruis Aruba tambe forma 
parti di e campana. Valero di e 
manera aki ta purba di yuda tur 
caminda cu ta posibel. 

Valero ta hopi contento y or- 


guyoso di por aporta na Cruz 
Cora Aruba y tambe na Wit 
Gele Kruis y ta spera cu lo haya 
e respaldo di pueblo p’asina 
yuda tur dos fundacion grande¬ 
mente. E campana ta valido na 
tur stacionnan di Valero te cu 4 
di november 2009. 

Sr. Greg Peterson, Presidente di 
Cruz Cora Aruba, ta sumamente 
contento cu un biaha mas por 
ricibi sosten for di Valero pa 
por yuda realisa proyectonan 
di Cruz Cora cu lo benificia 
comunidad. 

‘Cu ayudo di tur e clientenan di 


Valero nos a haya e oportuni- 
dad pa mehora hopi bida. Nos 
ta spera cu e ana aki un biaha 
mas ricibi ayudo di tur cliente di 
Valero.’ Sr. Peterson ta anadi. 
Valero y Cruz Cora ta hopi con¬ 
tento cu Wit Gele Kruis ta uni 
n’e campana, mirando cu e aha 
aki Wit Gele Kruis ta celebra 
50 aha di aniversario. Ambos 
ta kere firmemente cu union ta 
haci forsa y ta duna Wit Gele 
Kruis un caluroso bon bini n’e 
campana. 

Tambe presente n’e conferen- 
cia di prensa tabata sr. Gino 
Goeloe, Presidente di Wit Gele 


Kruis. Valero su dedicacion 
pa Aruba ta yuda un cantidad 
grandi di famia y organisacion, 
incluyendo Wit Gele Kruis. ‘Wit 
Gele Kruis ta honra y masha 
contento di por beneficia con- 
huntamente cu Cruz Cora for di 
e campana di Valero Marketing 
& Supply.’, tabata palabranan di 
sr. Gino Goeloe. 

Por ultimo Cruz Cora, Wit Gele 
Kruis y Valero ta pidi pueblo di 
Aruba pa uni n’e campana aki 
di gasolin di Valero y aporta 
bek n’e dos fundacionnan aki cu 
mester di nos sosten. Ban yuda 
Aruba awe! 


Prevencion y atencion na e pacient ta dos 

aspecto importante pa AZV 


PREVENCION ta algo hopi 
importante, e no ta un tarea 
directo di AZV y ta cay mas bien 
riba Salubridad Publico, pero 
AZV kier dune sosten si, segun 
Alwin Lin, director financiero 


di AZV. 

E ta bisa cu den e cuadro aki si 
AZV por traha un budget pe y 
haya aprobacion pesey nan lo 
kier haci’e, pasobra cu preven¬ 


cion ta evita hopi gastonan. 

Na opinion di Lin, prevencion 
no ta riba e forma optimal pa e 
forma cu mayoria di hende ta 
mire. AZV kier ta hopi humano 


pasobra ta trata di hende, kier 
dunanan no solamente preven¬ 
cion, pero tambe kier guianan 
durante e proceso cu un pacient 
tin cu bay afor, kier informa e 
pacient en cuestion hopi mihor 


kico nan ta spera otro banda y 
esaki por wordo haci cu met- 
odonan hopi simpel manera por 
ehempel un foyeto, un video, of 
algo similar. 

Alternativa: 

E Arubiano consciente y di bon curazon a tuma un alternativa ehemplar 


ARUBA pabien....E Arubiano 
original y tur e Arubianonan 
nobo ta pone man hunto pa bay 
bek na e actitud positivo di un ta 
yuda otro sin ningun interés!! 
Hopi bunita, hopi grandeza y 
sobre todo humildad t’e mani- 


fiesto di union y alegrfa. Esaki ta 
un berdadero ehempel di tuma 
un alternativa. 

Tur hende por keda sin a haci 
nada y laga Gobierno busca 
solucion. Kizas tabata facil 
pa sigui huur na prijsnan as- 


tronomico edificionan pa aloca 
tur Ministro. 

E alternativa bon di acomoda 
nos edificio historico p’asina 
Ministronan por sinta pronto. 
Aruba pabien. Desde e escri- 
torio di AWEMainta, nos ta 


contento p’e hecho aki. 

Nos kier remarca cu den un di 
comisionnan di Aruba 2025 
a boga pa Aruba bay bek 
unda hende ta yuda hende. E 
comision mester ta contento, 
pasobra cuminsando aki esaki 


ta haciendo e sono di tur hende 
cu a participa cu nan deseo 
pa Aruba 2025, bira realidad 
AWOR!! 

Nos di e pagina aki di Alterna¬ 
tiva kier haci un apelacion riba 
tur hende, y tur esnan cu por. 



JijiHy 


ArivWT 

gKZJÅK/ 


131 engine * automatic transmission» 

power Windows * fog lamps 

keyless entry • radio/cd and much more 


Sabana Blanco 35 


Ultimate 

AUTOMOBILES 


$ SUZUKI 

Way of Life! 


No ta solamente “Bestuur- 
skantoor” mester a drecha y 
acomoda, pero hopi otro cas 
na Aruba. Nos tin dos ALTER¬ 
NATIVA: 1) Esun di cada dia cu 
a pasa di sigui wak e pobreza 
refleha den nos edificionan y 
casnan of 2) Tuma e rienda of 
iniciativa di uni forza sin wak 
color, raza y duna Aruba su cas y 
edificionan un color bek. Aruba 
den su ultimo 10 ananan sigur a 
sinti cu e cartera no ta rindi pa 
haci cosnan bunita. Placa no ta 
yega pa paga gastonan halto di 
awa, coriente y gasolin. 

Placa no ta yega pa diverti y 
consecuentemente frustracion- 
nan ta ser hoga den distraccion 
no mucho bon. Si placa no ta 
yega imagina pa por verf y man¬ 
tene rond di cas limpi. Tur cos 
ta costa awendia. Ningun hende 
no ta haci nada por nada mas. 

E situacion cu nos a caba di 
ilustra ta pasando na Aruba, y 
e Arubiano a tuma e alternativa 
di biba cu loke e tin y ta preta, 
pues un alternativa pa laga e 
apariencia fisico di su cas y al- 
rededor para manera e ta. 

Aruba ban uni forza sin mira 
ta ken, sin mira ta kico a pasa, 
sin descrimina y laga nos tuma 
e alternativa di amor pa nos 
isla. Cada cas na Aruba mester 
drenta e Pasco di 2009 cu un 
verf nobo. Medionan di comu- 
nicacion manera un Canal 90 
cu ta positivo y naturalmente 
cu bo corant faborito, laga nos 
haci un yamada na tur Arubiano 
original y Arubiano nobo, ban 
pinta Aruba, ban verf Aruba, 
ban limpia Aruba. 

Esaki t’e alternativa di mustra 
nos alegrfa p’asina Aruba di 
curazon paden y pafo tin un 
aire fresco y limpi. Escoge p’e 
alternativa di bondad. Man na 
obra!! 

Alwin Lin, director financiero 


AZV kier mehora su servicio tanto interna 

como externamente 


SEGURIDAD di AZV ta funcio- 
nando y por spera cu lo bay sigui 
traha riba mas tipo di control cu 
tin e obhetivo tambe pa mehora 
en general e servicio cu AZV ta 
duna. Segun Alwin Lin, director 
financiero, AZV kier mehora 
su servicio, kier bin cu un ser¬ 
vice line caminda tur hende, 
incluyendo e dunadornan di 
cuido, por yama pa ricibi cierto 
informacionnan. “Pa nos duna 


e servicion mihor y mas cortico 
cu ta posibel, pa un hende no 
mester warda mucho hopi. Nos 
kier concientiza paden di AZV 
esey, cu e ta bira un cultura di 
duna un servicio corecto y mas 
liher cu ta posibel”. Intencion 
ta pa bin cu e lina di servicio na 
januari. Un otro punto di aten- 
cion na AZV ta automatizacion, 
segun Lin cierto procesonan 
por wordo mehora hopi mas 


den e sentido cu e por cana mas 
eficiente. Pesey lo bay enfoca 
hopi riba e parti di IT pa no 
solamente mehora e servicio 
pafor, pero tambe e procesonan 
paden. Si mehora e procesonan 
paden, automaticamente e ser¬ 
vicio pafor ta bay mehora. 

Mas aleu, Alwin Lin a indica 
cu un par di luna pasa a inicia 
cu un cambio di cultura den 


AZV via workshops caminda a 
purba di concientiza tur hende 
eyden, pidiendonan feed back 
di con nan mester mira AZV den 
futuro y ki tipo di organizacion 
e mester ta. Esey a wordo defini 
y awor tin un bon base pa e 
siguiente ananan. 

Directiva di AZV ta haya im- 
portante pa sinta cu tur colega 
den forma regular caminda nan 


ta sinta por lo menos un biaha 
pa luna hunto pafor di edificio 
di AZV pasobra e edificio no ta 
cargue. 

Den e encuentro aki ta informa 
e empleadonan y coleganan ca¬ 
minda ta pidi feedback y asina 
ta mantene un contacto directo 
entre nan tur cu ta mehora e 
calidad di servicio tambe. 


Ensenansa mester haya e atencion 
debido cu pa ananan e no a haya 

SIMAR ta kere cu pronto lo bin un cambio basa riba e prioridadnan di e siguiente Gobierno 


DEN entrevista cu Ivo Valdez, 
presidente di SIMAR, el a splica 
cu na Aruba tur hende ta mira 
cu ensenansa a bay atras. Esey 
no kiermen cu interes di e mae- 
stronan a bira menos, pero si 


nan ta trahando bou condicion- 
nan cu antes no tabata asina. 

E ta bisa cu pa haya un ense¬ 
nansa di calidad mester inverti 
den dje. Berdad tin varios scol 
a wordo renova na Aruba, pero 


esey no ta tur cos, ensenansa ta 
encera mucho mas cu esey. 

Den e puntonan di atencion cu 
SIMAR a duna e partidonan cu 
a bay eleccion ta aparece por 
ehempel, e ambiente di trabou 
cual ta hopi importante pa e 
maestro por haci su trabou 
facil y pa e alumnonan capta lo 
maximo posibel. “Un airco no ta 
un luho mas, e ta un necesidad 
pa bo haci bo trabou manera 
mester ta”. 

Tambe e ta menciona e recono- 
cemento pa e papelnan cu tin. 
Aki Ivo Valdez ta menciona cu 
tin maestronan cu tin ananan 
sin haya nan vaste benoeming, 
un benoeming cu nan tin regia 
pa ley. Cada bes cu nan bay, ta 
un caminda di cruz nan mester 
cana pa haya nan reconoce- 
mento. 

Otro punto di atencion ta vio- 
lencia den klas. Na momento 
cu e maestro sali for di klas y 
bay na e director of cabezante 
ta pasobra ya e no tin caminda 
mas di cana y hopi biaha en bes 
di wordo yuda nan ta wordo 
zundra pasobra nan no a tene 
e mucha den klas y acepta su 
macriadez, otro biahanan e ta 
keda keto pa no hinca e scol den 
mal publicidad, e maestro no a 
sina pa atende cu muchanan 
cu ta comporta nan mes como 


bandido den klas. 

Orario di trabou ta un aspec- 
to cu mester wordo evalua. 
Despues cu e maestro a traha 
full e dia di scol, tin cabezante y 
schoolbestuur ta kere cu nan tin 
e derecho pa impone cursonan 
y dispone di e tempo liber di e 
maestronan manera nan kier 
lubidando cu e maestro tambe 
tin famia na cas cu mester di 
atencion. Pesey Ivo Valdez ta 
kere cu ta importante pa yega 
na acuerdo cu cuerpo di do- 
cente na e scol pa cursonan di 
recapacitacion. 

SIMAR lo kier sinta cu e prox- 
imo Minister di Ensenansa y 
yega na un solucion pa tur e 
problemanan cu e sindicato ta 
senala, pasobra mester haya 
atencion. 

Presidente di e sindicato di 
maestronan ta indica cu tur 
lo cual ta pasando awor aki ta 
pasobra pa ananan ensenansa 
a wordo neglisha na Aruba. Tur 
hende ta papia cu ensenansa 
ta importante, pero papia so 
no ta yuda, mester duna tur 
esnan envolvi un fair chance 
pa wordo envolvi tambe den 
e decisionnan cu ta ser tuma. 
Mester duna esnan cu ta atende 
diariamente cu e alumnonan 
mas participacion ora di tuma 
decisionnan, pasobra ta nan 


ta esnan cu ta deal tur dia cu e 
situacion, nan sa kico ta come y 
bebe eyden. 

Manera Gobierno nobo sinta, 
SIMAR lo urgi Minister di Ense¬ 
nansa pa sinta na mesa, pasobra 
lo cual nan ta trese dilanti ta 
hopi importante pa ensenansa 
na aruba. “Mi ta kiere cu pa 
ananan nos a wordo neglisha y 
mi ta kere cu e maestronan tin 
derecho di haya un mihor trato 
for di nan duanadornan di tra¬ 
bou y tambe for di e gobierno. 
Mi no kier laga mucho tempo 
pasa, pasobra por ta cu esey lo 
bay hunga un rol negativo riba 
e maneho, aunke mi no ta kere 
cu esey lo ta posibel pasobra 
promer cu eleccion e partido 
cu a gana a sinta cu nos y nos a 
trese e puntonan di preocupa- 
cion dilanti y nan tambe tabatin 
den nan programa ensenansa 
como un di e prioridadnan pa e 
siguiente 4 ana di gobernacion. 
Si nos por kere lo cual nan a 
trese dilanti mi ta kere cu lo bin 
un cambio pronto”, Ivo Valdez 
a finaliza bisando. 



Tel: 583-1400 
Fax: 583-1444 


% SETAR 

PARTICIPACION 

SETAR ta informa tur cliente cu e ultimo fecha pa paga cobransa di 
Telefon, Cellular, Internet y Cable ta: 

8 di Oktober 2009 



e-Cu@i'ita 


Nos kier recorda nos clientenan cu ta paga cobransa di telefon, celular 
y internet online pa nota e number di cuenta pa por procesa e pago 
debidamente. E number di cuenta ta consisti di 16 cifra y ta aparece 
na e barcode mas abou riba e cobransa. 

Orario di Teleshopnan ta: 

Teleshop Seroe Blanco di dialuna pa diabierna 
di 07:45 am - 4:00 pm 

Teleshopnan di Santa Cruz, San Nicolas, Palm Beach y 
Irausquinplein dialuna pa diasabra di 9:00 am - 5:30 pm 

Pa informacion tocante telefon, cellular of internet por yama 114 of 
139 of pasa libremente na cualke di nos Teleshopnan. 

Orario Oficina di Cable: di dialuna pa diabierna di 
8:00 am-4:30 pm 

Por paga e cobransa di servicio di cable na nos oficina na Caya Betico 
Croes 200, na Teleshop San Nicolaas y tambe online. Nota e number 
di cuenta cu ta consisti di 6 cifra cu ta aparece riba e cobransa. 

Pa informacion tocante di servicio di cable por yama 583 7000. 

Polis a gara un hoben sospechoso complice di kiebro den madruga 


DIAMARS madruga 
a drenta informacion 
cu lo tin aigun hende 
cu ta kibrando porta di 
un negoshi y aparente- 
mente for di e auto ey lo 
a pasa un sker pa corta 
hero. Un ciudadano 
cu a wak loke tabata 
pasando a sigui e auto, 
pero despues a perde 
for di bistå. Un rato 
despues polis ta mira 
e auto describi como 
esun envolvi y a logra 
par’e banda di e pista di 
karting na Bushiri. 
Mesora polis ta detene 
e hoben cu tabatin un 
excusa fofo pa ta den 
e area eybanda. Polis 
a detene y a confisca 
e vehiculo pa mas in- 
vestigacion, den e auto 
patras tabatin un zaag 
pa hero tambe. 



dura HOME CENTER n.v. 


ITALIESTRAAT # 40 SASAKIWEG • TEL: 583-6483 / 583-6484 


DURA TIN NA STOCK 
Dl HOTEL MARRIOTT 



DURAA RICIBIHOPIMUEBLE NOBO 


Spiel Entrada 

100.00 

Ceiling Fan 

75.00 

Lampi Muraya 

25.00 

Cortina completo 150/300.00 

Lampi Largo 

100.00 

Chandelier 

10000 

Lampi riba mesa 

50.00 

Stoel Comedor 

75.00 

Mesita 

100.00 

Stoel di Bamboo 

200.00 

Head Board 

200.00 

Mesa di Bamboo 

100.00 

Colchon King 

300.00 

Mesa Rondo Hero 

60.00 

Box Twin 

100.00 

Bar Stoel Bamboo 

100.00 

Sofa Cama 

600/800.00 

Flower Bouquet 

25.00 

Mesa Hero Largo 

100.00 

Lampi Cuadra 

25.00 

Mesa Palo cu pana 

50.00 

Consoul berde 

50.00 

Cuadra 30/40/50/100/150.00 

Spiel hopi grandi 

250.00 

Frame 

150/200.00 

Porta Cashi cushina 

20.00 

Cashi TV Sala 

250.00 

Porta Cashi cushina 

35.00 

Cashi TV Camber sin TV 300.00 

Zink cushina 

100.00 

TV 21" 

100.00 

Laba mano marmer 

100.00 

TV Sala Grandi 32" 

250.00 

Colchon+Box+Frame 

Queen 

500.00 


PRIJS SPECIAL PA APARTAMENTO 20% POR MAYOR 

Polis a descubri auto cla pa pluma scondi den mondi na Calabas-Alto Vista 




DIAMARS merdia polis ta descubri un auto tipo stationwagen cla 
pa wordo pluma tapa bao di un lona den e mondinan di Calabas 
y Alto Vista. 


Ta trata aki di un Nissan Adwagon color blanco. E vehiculo no 
tabatin plachi number riba dje y tabata falta caba aigun pieza 
e.o. luz y otro acesorionan. 

Ademas esaki tabata tapa pa sigui ser pluma y e tabata hinca 
den mondi unda cu e caminda a ser blokea cu cadushi y otro 
obstaculonan impidiendo asina e pasada pa bay na e sitio. Polis 
a confisca e vehiculo y awor ta en espera di e dono pa entrega 
keho di ladronicia di su auto. 



^■ 

Ladronnan a ranca plywood y a 
kibra bentana pa purba drenta 
den Cas di Partido na Playa 



DIAMARS madruga a drenta informacion cu ladronnan a kibra y 
drenta pa horta na Cas di Partido na Playa. Na yegada di polis n’e 
sitio a bin resulta cu ladronnan a ranca un plywood y despues a 
cuminsa kibra e bentana tambe, pero algo a stroba e anti-socialnan 
aki cu a stop cu nan intencion y a core bay. Te n’e momentonan ey 
no a haya falta di nada. 


Cholernan a upgrade nan strategia di pidi 
turistanan placa, awor ta bon bisti canando 

cu saco di joyeria 



ULTIMAMENTE cholernan a upgrade nan metodo di pidi turistanan placa. Riba e fotonan aki por 
mira uno di nan cu a bin cu un strategia nobo di camuflahe. E ta bisti manera turista y cana cu un 
saco di un joyeria famoso y asina yega cerca di turistanan y asina pidi nan placa. 

luiznos Sub 

i M mm... TOAST Y! 


Tel: 583-5151 
L.G. Smith Blvd 108 


Ambulance a bay duna asistencia na ciudadano 

cu a bira malo trahando na waf 



DIAMARS mainta a solicita presencia di ambulance na waf pa un 
persona cu trahando a bira malo y a haya un leve atake. Mesora 
ambulance a presenta na waf p’asina atende y transporta e victima 
pa hospital unda el a haya asistencia medico mas avansa. 



Dama chofer ta perde control riba v-wagen y ta bay dal riba cura di cas 


DIAMARS mainta 
a drenta informa- 
cion di un accidente 
cu hende herida na 
Noord. Na yegada 
di e patruya policial 
a bin constata cu un 
dama chofer a perde 
control y a bay dal 
riba un cura di cas. 
Fuera di esey a con¬ 
stata cu no tabatin 
hende herida aunke 
e dama tabata keha 
di un poco dolor, pero 
no tabata desea asis¬ 
tencia di ambulance. 

Corsow 


Seminario riba pobresa na honor di Lionel Capriles 


WILLEMSTAD - Dianan 23 
y 24 di october awor lo tin un 
seminario riba pobresa na Uni- 
versidad di Antia. E seminario ta 
na honor di sr. Lionel Capriles. 
Gradicido pa tur e ahanan cu el 
a guia Maduro & Curiel’s Bank, 
famianan Henriquez y Capriles 
a ofrecé sr. Lionel Capriles un 
seminario riba un topico di su 
agrado, como regalo di despe- 
dida. Paps Capriles a scoge pa 


enfocå riba diferente aspecto 
di pobresa. Meta di e semi¬ 
nario akf ta pa inspirå grupo 
y personanan na Corsow pa 
intercambiå idea fresco pa ki- 
bra e cfrculo di pobresa. Paps 
Capriles ta consciente cu un 
seminario riba su mes no ta 
caba cu pobresa. Pero mescos 
cu Mohammad Yunus (gana- 
dor di premio Nobel y Guru 
riba tereno di micro-fianza) 


e ta confia cu humanidad por 
eliminå pobresa. 

Yunus a bisa: “Make peple be- 
lieve that we can send poverty 
to museums. When you don't 
believe something, you can't 
achieve it. You have to imagine, 
and make that imagination 
achievable.” Cu e seminario 
akf Pap Capriles kier tambe 
pa Corsow join e movemento 
mundial cu ta tuma lugar den e 


siman di 17 di october, pa actua 
contra pobresa. 

Na 1992, Nacionnan Unf a proc- 
lamå dia 17 di october como 
dia internacional pa combatf 
pobresa extremo cu e meta pa 
baha hamber y miseria cu 50% 
promé cu ana 2015, percura pa 
skol båsico pa tur mucha, awa 
limpi pa tur hende, derecho ig- 
ual pa homber y muher, ménos 
morto durante parto, medio 


ambiente sano y mihor coopera- 
cion entre paisnan rico y pober. 
E seminario di 23 i 24 di october 
na UNA lo pone e situacion na 
Corsow den contexto di mundo 
y di region cu speransa di mira 
luz di solucion. E ta habrf pa tur 
interesado. Asina tur detaye di 
e agenda ta comprobå, lo duna 
informacion riba orador y tem- 
anan di e seminario. 


Maneho di operacion total di Curoil na Bonaire 


KRALENDIJK - Despues di 7 
ana Curoil a bolbe tuma e op¬ 
eracion di aviacion na Bonaire 
completamente na su encargo. 
Na principio di e luna aki, ofi- 
cialmente a firma e traspaso 
den compania di Diputado en- 
cargå cu Bonaire International 
Airport (BIA), sr. R. Oleana; sr. 
Richard Hart di Bonaire Hold¬ 
ing Maatschappij; sr. S. Balen- 
tien di Oil Trading Bonaire y sr. 
Capella, Director di Curoil. 
“Awe ta un dia memorabel pa- 
sobra Curoil a bay y awe Curoil 
ta bék”, asina Diputado Oleana 
a bisa. 

Den negociacion a percura pa 
ningun empleado no pérdé nan 
trabao y a yega na areglonan 
cumbinente pa tur actor. A sera 
un convenio pa hopi tempo cu 
Curoil y Curoil a proba cu e ta 
un compania reconocé pa su 
calidad halto di trabao y servi- 
cio. 


Na su turno Director di Curoil, 
sr. G. Capella a enfatiså cu 
Curoil ta un compania serio cu 
tey pa keda na Bonaire, pa duna 
servicio na cliente y forma parti 
di comunidad di Bonaire. 

Sr. Capella a gradicf tur persona 
di Valero como di Curoil cu di 
un of otro forma a facilitå p’e 
traspaso di Valero pa Curoil bay 
sin ningun contratempo. 

Cu e operacion aki na Bonaire, 
Curoil lo sigui cu e bon traba- 
onan n’e comunidad di Bonaire 
y clientenan internacional spe¬ 
cialmente na KLM y otro aéreo 
linanan. Tambe Curoil lo sigui 
amplia facilidadnan y servicio 
tanto riba e tereno aki como en 
general. 

Pues, Curoil N.V. a tuma e 
operacion di aviacion y e per¬ 
sonal di Valero riba Flamingo 
Airport na Bonaire. Cu e acto 
aki e famia di Curoil a crece cu 
10 empleado mas. 



Riba potrét por mira momento cu sres. G. Capella, R. Oleana, R. Hart y Balentien a caba di firma e 
acuerdo di aviacion riba Flamingo Airport y traspaso di personal pa Curoil. 


Otro cadaver 

tras 

Pa: Godfried Adem 


WILLEMSTAD - Ayera merdia 
e noticia a drenta cu autori- 
dadnan policial a bin haya otro 
cadaver den un mondi, e biaha 
aki den mondi tras di Rancho. 
Pa yega ne sitio unda e cadaver 
aki ta, ta dura hopi ya mester a 
cana hopi entre sero y baranca 


pa yega ne sitio. 

Investigacion preliminar realisa 
ne sitio a bin determina cu ta 
un parti di e skelet aki so a bin 
wordo encontra. 

Esaki por a nota tambe ne paha 
cu el a bin haya cubri rond di 


descubri den 
di Rancho 


e wesonan cu ainda tabata in- 
tacto y ta indica cu ta un pana 
di hende muher esaki tabata 
cubri cune. 

Autoridadnan ta bay laga un 
antropologo y patolog anatom 
continua cu e investigacion 


den e caso aki pa deteremina 
ta kende e persona aki por ta 
y cuanto tempo caba e cadaver 
aki ta den e mondi aki cu ta keda 
leu for di mundo habita. 

T’e di 2 cadaver cu a ser haya 
den 24 ora di tempo aki, ya 
cu dialuna a haya uno riba e 


mondi 


vlakte di San Pedro parti west 
di Aeropuerto. 

Mesora cu a noticia a drenta 
na polis y bira conoci tabatin 
speculacion cu por tabata trata 
di curpa di e Vice Consul cu ta 
desaparece, pero esaki no t’e 
caso. 

Midimento di polushon na Corsow 

ta cuminsa januari 


WILLEMSTAD - Na Corsow 
lo cuminsa midi polushon di 
aire na Refineria Isla entrante 
promé di januari. Tambe Gobi- 
erno di Corsow lo cumpli cu e 
normanan di medio ambiente 
stipulå den e pérmit di molester 
di e refineria. 

Siman paså Gobierno di Corsow 
y Secretario di Estado Ank Bi- 
jleveld a palabrå tur esaki. 

E deliberacion a cana den bon 
esfera, segun Bijleveld. E ta 
hana cu e palabracionnan ta 
concreto. 


“Nos lo cuminsa midi sigur pro¬ 
mé di januari y tambe cumpli cu 
e exigencianan ambiental. Esey 
ta mashå importante, pasobra 
esey tabata realmente un punto 
cu a negliciå delaster ana." 

E fecha di promé di januari ta 
mashå importante p’e move- 
mento ambiental na Corsow, 
pasobra den un veredicto di 
Huez tin parå cu mester midi 
henter un ana na un lugar espe- 
cifico. Awor a apelå e sentencia. 
Gobierno a bisa durante trata- 
mento di e caso cu lo posponé 
cumplimento cu e normanan 
di medio ambiente te ora trata 


e apelacion. Bijleveld no kier 
warda riba esaki. 

"Nos a bisa cu no mester midi 
so, pero cumpli cu e normanan 
tambe. Mi a mustra riba cu 
si esey no sosodé lo surgi un 
problema grandi, tambe den 
Conseho di Minister. E maneho 
di medio ambiente ta di vital 
importancia p’e isla chiquito y 
vulnerabel akf." 

Bijleveld a urgi pa desaroyå un 
vision con pa trata Isla di un 
manera duradero. 


"Esaki ta un topico importante 
cu no por evitå den documento- 
nan tocante futuro economico 
di e isla." 

E maneho di medio ambiente 
en general ta bira mas y mas un 
punto di atencion pa Bestuur- 
scollege, pasobra e ta un factor 
economico. 

"Un bon ehémpel ta importa- 
cion di diesel. Fin di october e 
isla no kier diesel sushi mas. 
P'esey mester importå y crea 
almasenahe. Tur esaki ta reglå 
y esaki ta un bon paso den di- 


reccion pa yega na un isla mas 
limpi", asina e Secretario di 
Estado ta bisa. 



HOTLINE 

733-8477 


Insel Air ta bulando cantidad di charter 


WILLEMSTAD - E temporada 
aki ta uno cu e compania nacio- 
nal di aviacion di Corsow, Insel 
Air, ta bulando un cantidad di 
charter, mientras cu su buelo- 
nan regular mes ta altamente 


ocupå. 

Ne momentonan aki Insel Air 
tin 3 avion tipo MD ta bula y 
pa fin di november lo yega di 
4 cu lo drenta servicio regular 
aparte cu e siman aki lo yega un 


di 5 avion cu nan lo stacionå na 
Miami pa uza como ‘backup. 

Ta trata di un avion cu a ser 
adqueri serca e broker cu ta 
bendiendo avionnan di Alitalia 
y cu despues di yega su destino 


Awor cu Servicio di Entrega 

Nos ta entrega bo pedida gratis for di un minimo ordo di 5 cuminda. Puntra pe! 


Rice 

NaDdles 


0 ) 

S 


PA HIBA OF COME AKINAN 


CARNI 

GALINA 

SPECIAL 

v_I_/ 

Sirbi cu aroz blanco, 
fried rice of noodles 





SIDES 

Yuca 

Kroepoek 
Pinda Sauce 
Banana 


SOPI 

Dl DIA 



Super dusdi/ 


Ricibi un pida Quesillo Gratis cu compra di un cuminda. 


SITUA DEN RENAISSANCE MALL, 

Nos tey pa sirbibo, for di 1 lam te cu 5:30pm, di Dialuna pa Diasabra. 
Pa pedida of mas informacion yama 523-6124 


ta destinå pa nan canibaliså su 
piezanan segun e necesidad. 
Gerencia di Insel Air no a divul- 
gå cuanto nan a paga pe avion 
aki, pasobra e tabata na prijs di 
‘baca flaco’, pero cu ta ofrecé 
un bentaha enorme comparå 
cu si nan mester eumpra motor 
y pieza di reserva p’e avionnan 
actual. 

E avion lo ta stacionå na Mi¬ 
ami caminda tin bon lugar pa 
wardé den cooperacion cu un 
compania di renombre riba 
tereno aki. 

Den fin di siman cu a pasa tam¬ 
be e compania a bula 7 charter 
di cual 4 diasabra y 3 ayera, 
pasobra tur buelo regular ta sali 
yen manera custumber. 

Pa cubri tur eventualidad Insel 


Air ta bulando buelonan regular 
den combinacion cu e compania 
Sky King. 

Awe nochi lo tin otro char¬ 
ter mientras cu otro siman 
e programa lo ta igual ora e 
pasaheronan ta bin bék di nan 
destino. 

Pa loke te futuro programa di 
buelo, Insel Air ta sperando riba 
e pérmitnan necesario pa bula 
pa Maiquetia y nan ta spera cu 
promé cu temporada di Pasco 
tur pérmit ta pan den cas. 

Pa loke te flota, nan a manda un 
avion pa C-checky tin dos avion 
pareu den C-check mientras cu 
despues un ta bay bék pe chekeo 
grandi pa dje forma aki sigur pa 
un ana y pico no tin problema 
cu C-check. 


Ultimo dia pa inscribi 
pa landsexamen 2010 


POR inscribi pa landsex¬ 
amen 2010 te cu 9 di october 
2009 pa e scolnan di MAVO/ 
HAVO/VWO na Examenbu- 
reau situa den Belgiéstraat 2 
na Oranjestad. 

E formulario pa inscribi ta ob- 
tenibel na Examenbureau. 

Si un persona ta cumpli cu tur 
regia pa inscripcion y a pasa e 
screening di Examenbureau, 


anto e persona ta haya un 
notificacion pa trece e docu- 
mentonan necesario. 

Tur inscripcion cu drenta 
despues di 9 di october y cu 
no ta completo lo no bini na 
remarke pa trata nan. 
Despues di dia 9 di october NO 
por inscribi mas pa e examen- 
nan aki. 

Agonia di famia di desaparecidonan 

ta continua 



TRAHADORNAN a stop di 
tumba e resto di un hotel destrui 
pa un teremoto ora un hende a 
laga sa cu e’la scucha un muher 
pidiendo auxilio bao di e es¬ 
combronan, seis dia despues di 
e desaster. 

Un ekipo di rescatista Austra- 
liano cu ekipo detector di voz a 
drenta via buraconan coba den 
e restonan di concret di Hotel 
Ambacang, solamente pa sali 


bek un rato despues pa raporta 
cu no tin senal di bida. 

E episodio aki a subraya e ago¬ 
nia di famia di miles di persona 
desapareci despues di e temblor 
di diaranson cu a tumba edificio 
den e ciudad di Padang riba 
e isla Sumatra y cu a causa 
avalancha cu a lastra cas riba 
e seronan. 

E cantidad oficial di morto 


ayera a subi te 704 y lo por 
yega na miles, funcionarionan 
a laga sa. 

"Mi ta bin tur dia akinan pa 
haya cualkier tipo di noticia", 
Firmansyah Blis a bisa, cu ta 
cliente di e hotel den cual su 
senora ta entre e personanan 
desapareci. "Mi ta duda cu e ta 
bibo. Mi ta kere cu e ekiponan di 
rescate ta purba duro pa hay’e. 
Tur loke mi kier ta pa nan haya 




su curpa", e’la agrega. 


a sigui. 


Rizal, trahador di e hotel, a bisa 
cu diamars e’la scucha un yama- 
da debil di un muher saliendo di 
entre e escombronan di e hotel, 
incluso entre e boroto di bakhoe 
y otro ekipo cu tabata rancando 
e dak di e edificio. 

"Ora mi tabata cana entre e 
escombronan mi a tende un voz 
debil ta grita: auxilio, auxilio!'", 
Rizal a bisa. "Mi tin confianza 
cu tabata trata di un muher cu 
a sobrebibi. Su voz tabata de- 
bilita cada biaha mas y despues 
a desaparece", e’la agrega. 

Esey tabata suficiente pa e 
funcionarionan, cu manda tres 
rescatista pa e ruinanan. 

"Nos a stop di traha un rato pa e 
rescatistanan por revisa si real¬ 
mente tabatin un voz", segun 
teniente coronel Haris, un ofi¬ 
cial di ehercito cu ta yuda den e 
operativo di recuperacion. 

Ora e ekipo di rescate a bolbe 
e trabao di demolicion di e edi- 
fico dana y retiro di escombro 


E buskeda di sobreviviente dera 
a wordo cancela dialuna na 
costa di Sumatra Occidental. 
Trahadornan di asistencia di 
por lo menos 20 pais a concen- 
tra riba atende cu e centenar di 
mil victima cu a keda sin cas. 
Seis helicopter a transporta cu- 
minda instantaneo, klechi, lechi 
y otro articulonan pa e casnan 
aisla den e seronan di e districto 
di Padang Pariaman, caminda 
avalancha a dera mas cu 600 
persona, segun Ade Edward, 
hefe di control di operacion di 
e Centro de Maneho di Aten- 
cion di Desaster di Sumatra 
Occidental. 



HOTLINE 

733-8477 

Cas Blanco: Merca no ta sali di Afganistån 



PRESIDENTE Barack 
Obama lo no ordena un re- 
tiro di tropa di e guera di 
Afganistån, Cas Blanco a 
anuncia dialuna ultimo, na 
momento cu e mandatario ta 
enfrenta decisionnan dificil 
pa su forzanan arma den e 
pais Asiatico. 

E atake a supera un puesto 
militar remoto caminda e 
forzanan di Merca a bin ta 
reduci den e lucha contra e 
rebeldenan, loke a duna mas 
forza na e peticion di e maxi- 
mo comandante di Obama na 
Afganistån pa Merca manda 
40 mil soldad adicional, y na 
mes momento e’la recorda e 
pais cuanto e guera ta costa. 
Robert Gates, secretario di 
Defensa, a urgi pa calma y a 


pidi tempo pa e presidente 
tuma un decision. 

Obama lo por tuma un par di 
siman prome cu e dicidi si e 
ta manda mas tropa, pero e 
idea di un retirada no ta riba 
mesa como un di e opcionnan 
pa lidia cu e guera di casi 9 
ana, e secretario di prensa 
di Cas Blanco, Robert Gibas, 
a bisa. 

"Mi no ta kere cu nos tin e 
opcion di bay. Esey ta hopi 
obvio", Gibas a laga sa. 

E asunto di e posibilidad 
pa intensifica e conflicto 
despues di a agrega 21 mil 
soldad Mericano mas e ana 
aki ta un decision importante 
cu Obama y su asesornan 
politico ta enfrenta e siman 
aki. 


Irån no a yega na acuerdo pa cumpra 

gasolin Venezolano 



E director general di e Com- 
pania Nacional di Distribucion 
di Productonan Petrolero, Farid 
Ameri, a bisa cu ainda no tin un 
acuerdo pa compra di gasolin di 


Venezuela, a pesar di e recien 
anuncio di presidente Hugo 
Chåvez. 

M Pa loke ta e compra di gaso¬ 
lin, tur loke a firma cu Ven¬ 


ezuela ta un memorandum 
di entendimento", e funcio- 
nario a bisa. 


herån, Chåvez 
a anuncia cue 
dos paisnan 
a yega na 
un acuerdo 
pa exporta- 
cion diario di 
20.000 bari 
di gasolin pa 
Irån. 

A pesar di ta 
posee e reser- 
vanan di pe- 
troleoygas cu 
ta esunnan di 
tres mas gran¬ 
di na mundo, 
Irån mester 
importa casi 
40 por ciento 
di e gasolin cu 
nan ta consu- 
mi debi na e 
limitacion di 
su industria 
di refinacion. 
Congreso Mericano a pasa un 
ley cu ta impone sancion riba 
benta di gasolin na e regimen 
di Teheran, si esaki no responde 
riba e sospecho cu nan pro¬ 


grama nuclear ta causa. 

Gran parti di comunidad inter¬ 
nacional, cu Merca na cabez, ta 
acusa e regimen di Teherån di 
ta sconde, bao di su programa 
nuclear civil, otro proyecto clan- 
destino cu aplicacion militar cu 
tin e meta pa cumpra un arsenal 
atomico. 

Amiri a bisa ayera cu "consid- 
erando e crecimento negativo 
di 7 por ciento di e paisnan de- 
saroya y e aparente crisis di hopi 
refineria, cualkier discusion 
riba imposicion di un embargo 
di gasolin pa Irån ta inutil". 

"Actualmente tin un surplus 
grandi den capacidad di refin- 
erianan y, pa evita un crisis, e 
companianan mester produci 
y bende productonan refina", 
e’la bisa. 



Tel: 583-1400 
Fax: 583-1444 


Durante su ultimo bishita na Te- 

pa sali di prison 


Suiza ta nenga Polanski 



E cineasta Roman Polanski 
diamars a perde su prome in- 
tento pa recupera libertad ora 


ministerio di Husticia Suizo a 
rechaza un apelacion pa saca 
e director di 76 ana inmediata- 


mente di prison, un funcionario 
a informa. 

"Nos ta keda para riba nos opin¬ 


ion di cu tin un gran peliger di 
fuga", e vocero di ministerio 
Folco Galli a bisa, na momento 
di splica e decision. 

Galli a bisa The Associated Press 
cu e peliger ta asina grandi cu 
gobierno ta buscando un fianza 
of otro medidanan di seguri- 
dad a cambio di liberacion di 
e cineasta, cu ta wordo busca 
pa autoridad na Merca pa tene 
relacion sexual cu un mucha 
muher di 13 ana na 1977. 

E director a wordo deteni dia 
26 di september ora e’la yega 
Ziirich pa ricibi un premio na 
un festival cinematografico y 
desde e dia ey e ta den prison. 
Autoridadnan na Los Angeles ta 
consider’e un violador condena 
y fugitivo, mientras cu Suiza ta 
sostene cu tin un orden di ar- 
esto intemacional den su contra 
desde 2005. 

Abogadonan di e acusado tam¬ 


be a solicita corte penal supe- 
rior Suiso pa libera Polanski. 
Galli a bisa cu ministerio di 
Husticia a manda un carta pa 
corte splicando pakico nan ta 
opone su liberacion, incluso 
bao fianza. 

Segun dos ex minister di Ziirich, 
e posibilidad pa Polanski wordo 
libera inmediatamente ta min- 
imo. 

E ex minister Dieter Jann a bisa 
cu lo ta dificil pa e intenta di 
evita su extradicion, mientras 
cu su colega Peter Cosandey a 
bisa cu Polanski dificilmente 
lo wordo libera pasobra e no ta 
residente permanente di Suiza 
y ya a viola e condicionan di un 
libertad bao fianza na Merca. 
Polanski ta wordo acusa di a 
droga un menor di edad cu 
champana y un sedante pa 
despues viola esaki durante un 
sesion di modelahe na 1977. 


Un "hacker" ta horta miles di 
‘password’ di Hotmail 



SAN Francisco - Miles di ‘pass¬ 
word’ di usuarionan di e popu- 
lar servicio di email, Hotmail, 
a wordo horta y publica riba 
Internet, e pagina di noticia 
online Neowin.net a laga sa 
ayera. 


Segun e informacion di Neowin, 
cu otro medionnan riba e red a 
recoge despues, un ‘internauta’ 
anonimo a publica dato di cuen- 
tanan di email dia 1 di october 
ultimo den e blog pastebin. 
com, un foro cu ta wordo uza 


di Hotmail cu 
e dominionan 
@hotmail.com, 
@live.com y @ 
msn.com. 

E cuentanan ta 
di usuarionan 


pa progra- 
madornan di 
software. 
Entrada den e 
foro, cu awor 
ta blokea, ta- 
bata duna de- 
taye di ‘pass¬ 
word’di como 
10.000 cuen- 
ta di email 


cu tin nomber cu ta cuminsa cu 
e letternan "a" y "b" y mayoria 
tabata localisa na Europa, Ne- 
owin.net a anadi. 

Microsoft, propietario di Hot¬ 
mail, no a confirma existencia 
di tal lista, pero a admiti na 
prensa cu nan ta comprobando 
e informacion. 

"Actualmente nos ta investi- 
gando e situacion y nos lo tuma 


e pasonan apropia tan pronto 
esaki ta posibel", un vocero di 
Microsoft a bisa e cadena di 
noticia Britanico BBC News. 

Cu casi 300 miyon usuario, 
Windows Live Hotmail ta un di 
e principal proveedornan di ser¬ 
vicio di email gratis y a wordo 
adkiri pa Microsoft na 1997, un 
ana despues di su creacion, pa 
como 400 miyon dolar. 

Investigadornan di Merca ta studia un 

vacuna contra cocaina 


INVESTIGADORNAN 

Mericano a anuncia dialuna 
ultimo cu nan a haci un test 
clinico di un vacuna nobo 
contra cocaina cu a mustra 
di ta prometedor pa permiti 
tratamento di e dependen- 
cia di e droga aki cu ta afecta 
1,6 miyon hende na Merca 
so. 

E cientificonan ta bisa cu e 
vacuna ta reduci e consumo 
di droga aumentando e nivel 
di anticurpa contra cocaina, 
loke ta hacié inactivo prome 
cu e yega na e celebro y 
produci su efectonan eu- 
forizante. 

Durante e test clinico di 6 


luna conduci pa e cientifico¬ 
nan aki di e Scol di Medicina 
di Universidad di Yale y di 
Baylor College of Medicine, 
38% di e adictonan na co¬ 
caina cu a wordo vacuna a 
produci un nivel satisfacto- 
rio di anticurpa pa blokea e 
efectonan di e droga. 

E efectonan di e vacuna sin 
embargo no a keda pa mas 
cu dos luna. 

"Un tratamento optimal sin 
duda lo mester di inyeccion 
ripiti pa mantene un nivel 
di anticurpa adecua", e au- 
tornan di e estudio ta skirbi 
den e edicion di october di 
‘Archives of General Psy- 


chiatry’. 

E principal autor di e estu¬ 
dio, Thomas Kosten, ta traha 
riba elaboracion di un va¬ 
cuna contra cocaina ya pa 
15 ana caba. 

"Un 15 ana pasa, tur hende 
tabata bisa cu ta imposibel 
pa produci anticurpa contra 
moleculanan chikito manera 
esaki”, Kosten a bisa. 

E test clinico a wordo haci 
entre 115 persona cu ta de- 
pendiente di cocaina, di cual 
58 a wordo vacuna, y 57 a 
wordo trata cu un placebo. 
Di e personanan vacuna, 
38% a produci suficiente 
anticurpa pa no sufri e efec¬ 


tonan di e droga. 

Den e grupo aki e consumo 
di cocaina a cay, y incluso 
aigun a stop di tum’e, segun 
e estudio. 

Merca ta e mercado mas 
grandi na mundo pa cocaina 
y e trafico proveniente di 
México a causa un explosion 
di violencia den e ultimo 
pais aki. 



Tel: 583-1400 
Fax:583-1444 



Polis Mexicano a captura presunto asesino di 30 persona 


AUTORIDAD Mexicano, den 
Ciudad Juårez na frontera, a 
detene un presunto sicario cu ta 
wordo acusa di a comete por lo 
menos 30 asesinato y a participa 
den 14 secuestro, segun infor- 
macion den un comunicado di 
Secretarfa di Defensa Nacional 
(Sedena). 

Ciudad Juårez - E homber cu a 
wordo identifica como Eduar 
Vera Arias, di 30 ana, oriundo 
di e ciudad di Tapachula, den 
estado Chiapas, a wordo deteni 
pa soldad na Juårez, na frontera 
cu e ciudad Mericano di El Paso 
(Texas). 

Segun e comunicado di prensa, 
na momento di su detencion e 
homber tabatin un maleta cu 12 
paki di marihuana y un pistola 


caliber nuebe milimeter. 

Vera Arias a admiti na autoridad 
cu e ta pertenecer na un celula di 
sicario di e cartel di Juårez, como 
tambe di a comete 30 asesinato y 
a participa den 14 secuestro, di 
cual e victimanan tabata wordo 
entrega na otro grupo pa nan 
wordo interoga, tortura y mata. 
E comunicado di prensa a speci- 
fica cu aigun di e asesinatonan 
cometi pa Vera Arias a tuma 
lugar den estado Chiapas y den 
Ciudad Juårez, varios di nan e 
ana aki mes. 

E cantidad di morto cu ta wordo 
atribui na crimen organiza na 
Ciudad Juårez ta mas cu 1.700 
den loke ta bay di e ana aki, 
durante cual seguridad a wordo 
reforza den e region aki cu miles 
di soldad y agente federal. 



foto: Qperativo di rutina den cayanan di Ciudad Juårez 


UN homber di 58 ana a muri ora su rolstoel electrico a cay ocho piso den e poz di lift den 
un edificio den centro di ciudad, polis di Detroit a informa. 

John Roach, vocero di polis, a bisa cu aparentemente e rolstoel tabatin problema y tabata 
move su so y dal contra porta di e lift na piso 8 di e edificio residencial dialuna atardi. 
Roach a bisa cu e declaracion di testigonan tabata contradictorio, pero cu na dado momento 
e porta a habri. E rolstul e ora a bay padilanti y despues atras prome cu e’la cay den e poz. 
Polis ta investgando e suceso como un accidente. 



Homber ta muri ora 
den poz di un lift 


su rolstoel a cay 

Mike Eman invitado na e prome 

Reunion di comunidad Latino na Rancho Monte Blanco 




DIADOMINGO atardi ultimo, 
ciudadanonan di desendencia 
Latino a tene un reunion di con- 
tacto na Rancho Monte Blanco 
na Moko. Pa e ocasion special 
aki, e organisadornan a invita 
Prome Minister, electo, Mike 


Eman como invitado special. 
Na yegada e lider di e partido 
berde a wordo ricibi cu masha 
alegria y entusiasmo. Un y tur 
kier a felicita Mike Eman cu 
e resultado di e eleccionan di 
september ultimo. E invitacion 


di e Minister Presidente electo 
tabata inclui un peticion pa 
discurso. 

E tema mas importante di e 
discurso tabata e importancia 
di gobernacion y di e ciudadano 
pa e integracion y convivencia 


di e comunidad Latino na Aru- 
ba. E publico presente tabata 
tin masha atencion pa e topico 
y por a mira varios figura im¬ 
portante di comunidad Latino 
presente. 

E anochi a wordo modera pa 


e conocido Oscar Fernandez. 
Presente tambe tabata varios 
candidato di e partido berde, 
incluyendo Dr. Richard Vis¬ 
ser, Manolo Besselink, Lainda 
Kemp, ClariscaVelasquez, Alex 
Tromp y Melvin Tromp. 

Quintessence Breastfeeding Challenge 



DIASABRA ultimo Fundacion 
Pro Lechi Mama Aruba a or- 
ganisa pa prome biaha na Aruba 
e ‘Quintessence Breastfeeding 
Challenge’, un reto na unda 
mamanan di un forma simulta- 
neo ta duna pecho na nan yiu. 
E evento aki a tuma lugar na 
Paseo Herencia dilanti Moby 
Dick Restaurant den oranan di 
mainta pa merdia. 

Pakico e reto a tuma lugar awo? 
Tur aha durante di 40 siman 
di aha, Fundacion Pro Lechi 
Mama, mescos cu diferente otro 
pafs na mundo ta celebra e si¬ 
man internacional di dunamen- 
to di lechi materno, pues World 
Breastfeeding Week (WBW). E 
biaha aki PLM a dicidi di haci 
algo diferente y a dicidi pa 
organisa e reto aki na Aruba pa 
crea un impacto, celebrando e 
siman aki y na mes momento 
stimula mas mama pa duna 
pecho na nan yiu. Esaki pa PLM 
ta un manera mas pa stimula y 


educa mamanan na Aruba riba 
e importancia di duna nan yiu 
lechi di pecho. 

Durante di e oranan di e reto aki 
tambe tabata tin presentacion 
di articulo pa mama y yiu y/ 
of baby di aigun compania lo¬ 
cal. Banda di esaki un cantidad 
grandi di mama a acudi pa 
asina por a participa na e reto, 
poniendo Aruba di e forma aki 
tambe riba e lista internacional 
di paisnan cu ta participa tur 
aha na e reto y cu naturalmente 
ta stimula lechi materno pa nos 
chikitonan. Pro Lechi Mama ta 
hopi contento cu e acogida cu 
e mamanan ta tin pa cu e ‘chal¬ 
lenge’. Tambe nos por menciona 
cu un total di 26 baby/mucha 
a participa na e ‘challenge’ y 
nos ta hopi contento cu nos ta 
aparece riba e lista di ‘Quintes¬ 
sence Foundation’. Por mira mas 
di esaki riba: http://www.baby- 
friendly.ca/challenge/2009/ 
country_result.php Tambe nos 


no por keda sin gradici tur nos 
sponsornan cu a haci e evento 
aki bira uno posibel y exitoso. 
Un danki ta bai na: Manrique 
Capriles N.V., CERD N.V., Banco 
di Caribe Aruba N.V., Price- 
waterhouseCoopers, Visser 
Holding N.V., Taste of Belgium, 
Treasure Box, Mommies & Bel- 
lies, Arawak Mums, Carmen 
Pastechi N.V., Little Kingdom, 
Pampers , Oduber Agencies, 
Moby Dick Restaurant, Emco 
pa e tremendo trabao pa cu e 
t-shirt nan, na Paolo Inocencia 
pa e bunita diseno di nos flyer 
y tambe na Sharmaine, Valery y 
Sidney di Paseo Herencia pa tur 
e cooperacion cu nos a ricibi for 
di nan pa e bunita evento aki a 
bira realidad. 

Di nos banda nos ta duna tur 
e mamanan cu a participa un 
pabien paso danki na nan, nan 
baby tambe ta conta! Cual ta e 
lema di e ‘Breastfeeding Chal¬ 
lenge’, Tur baby ta conta! 



Basketball 

RCA y Radio Chack mucho duro pa Curacao Trotters 

Cu scorenan di 67-52 y 71-20 Aruba a domina e intercambio 


MIRANDO un team di A-klas 
di Corsow riba nos canchanan 
tabata un placer y ta spera cu 
Aruba por tin pronto un direc- 
tiva capaz cu por re-inventa e 
encuentronan structural entre 
e dos islanan. Esaki sigur lo 
fomenta e interes di e hunga- 
dornan y duna mas balor na nan 
campeonato. 

Curacao Trotters a biaha pa 
Aruba cu 2 team pa midi nan 
forsa. Den nan campeonato na 
Corsow e teamnan aki a sali na 
di cuarto y quinto lugar. E we- 


ganan aki tambe a ser presenta 
p’e Liga di Basketball, cu ta e 
grupo cu ta tratando di hinca 
structura, vision y planning 
den un deporte cu tin aigun aha 
caba mal drumi. 

Diabierne RCA Klip Hunters 
y Trotters I a ofrece un prome 
tempo basta balansa. Mediante 
18-13, RCA a bula na 34-26 na 
halftime, pero Trotters no a 
logra ningun momento di bira 
un menasa real. Ta manera 
nan tabatin un abono riba 13 


punto, ya cu den tur 4 quarter 
nan a score exactamente e can¬ 
tidad ey. 

Score final a bira 67-52, cu Sha- 
ka McCray marcando 19 punto 
y Robert Farro 14. Pa Corsow 
Jason Persaud a logra 22 punto 
y Hubert Bisschop 9. 

Den di dos wega Radio Shack 
Blue Devils a inaugura nan 
uniform nobo y aunke cu nan 
a hunga un prome mitar cu 
bunita hugada, nan a desper- 
dicia un cantidad di shot facil 


bao di basket. Desde comienso 
a mira cu individualmente Blue 
Devils tabata un clase aparte. 
Dor di nan fayo den termina e 
hugadanan, e no a refleha den 
e score, ya cu halftime a drenta 
na 25-17. 

E segundo tempo a duna full un 
otro bistå. Radio Shack a laga 
e frusto di e prome tempo den 
lockerroom y a inicia e segundo 
tempo cu hopi animo y un 
agresividad defensivo mediante 
un halfcourt press. 

Trotters II no tabatin arma con¬ 


tra e defensa aki. Den e tercer 
quarter ainda nan a pasa dor di 
aigun kraak y a anota 3 punto, 
pero den e ultimo quarter e 
diabelnan blauw a tene Corsow 
na zero. Cu 22-3 y 24-0 e dos 
ultimo quarternan a converti 
e resultado di e wega den un 
landslide di 71-20. 

Pa Radio Shack Jorge Bueno a 
marca 15, Erwin Ruiz, Roberto 
Peterson y Arnaldo Maduro a 
termina cu 11 punto. Pa Cor¬ 
sow Jordan Josephina a marca 
9 punto. 

Salud 


Hende homber tambe ta sufri cu problemanan estetico 



E preocupacion femenino cu 
beyeza no ta ningun novedad. 
Nan tur sa di e cremanan pa 
combati celulitis y strechmarks, 
e tinanan pa sconde e cabey 
blanco y e cuidadonan diario cu 


alimentacion, ademas di oranan 
den gym pa mantene curpa bon. 
Pero loke no ta hopi conoci ta cu 
e hende hombernan tambe ta 
haya stress dor di problemanan 
estetico. 


Hopi biaha un bariga poco 
grandi of un pida cabey 
blanco ta kita sono di hende 
homber cu temor di perde 
punto cu hende muher, pero 
lo ta cu e preocupacionnan 
masculino aki berdad ta im- 
portante pa hende muher? 
Nelma Penteado, un spe¬ 
cialista den temanan di 
seduccion ta sigura cu e 
cuidadonan principal di 
e hombernan no mester 
ta concentra riba estetica, 
sino mas bien riba detay- 
enan cu ta revela cu nan ta 
preocupa pa cu nan aspecto. 
“Loke realmente ta haci e 
diferencia ta e cuidadonan 
manera holor, cuero, pana 
y dientenan, cu ta aspecto- 
nan riba cual hende muher 
ta pone atencion. Y esey ta 
pasa tanto na ora di con- 
quista como den ambiente 
i di trabou, por ehempel. 

Mester preocupa cu: 

-Holor. E experto ta insisti cu 
ta trata di un detaye crucial. 
“Un homber cu hole bon, cu 
apariencia limpi y agradabel 
tin exito”. 

- Unanan. Hombernan cu ta 


cuidanan ta demostra cu nan 
ta cuidadoso cu nan apariencia 
ycu nan higiene. 

- Cabey. Lo ideal ta mantene 
cabey drechi, si no e impresion 
di descuido ta inevitabel. 

- Cuero. Cuide no ta un habito 
femenimo solamente. “Si botin 
puishi y blackheads, mester 
busca un dermatologo pa yuda- 
bo mehore; e ta un tema di 
cuidou”, segun Nelma. 

- Pana. No ta importa e estilo di 
cada uno, sino sinti comodo cu e 
forma di bisti. Muhernan ta bisti 
pa nan homber, y un homber cu 
ta bisti nechi ta demostra cu e ta 
interesa cu e opinion di e muher 
cu e tin banda di dje. Pana limpi 
y strica y zapato den bon estado 
ta medidanan basico”. 

- Salud bucal. Un sonrisa bunita 
y bon aliento ta dos tema cu 
no ta pasa sin wordo ripara. 
“Hopi biaha e hende homber ta 
preocupa cu aruganan of bariga 
y ta lubida di nan dientenan. 
Hende muher ta ripara hopi 
liher e falta di higiene”, segun 
Penteado. 

- Curpa. No mester pensa riba 
musculo, pero si riba salud. “Bo 
no mester ta supermusculoso, 


pero cuida bo salud y prac- 
tica aigun deporte ta dunabo 
punto”. 

- Cabey blanco. Cabey blan¬ 
co por ta hopi seductor si un 
homber dicidi di use cu e fin ey, 
bon corta y compana di un ac- 
titud intersante. “Si un homber 
cu cabey blanco ta demostra 
autoconfianza, e muher ta sinti 
protehi banda di dje, y esey ta 
un punto na su fabor”. 

-Evita paranoia. Cuidadonan 
estetico ta mas cu bon bini, pero 
sin exagera. “Haci di beyeza un 
obsesion ta trese problemanan 
pa e persona y esnan rond di 
dje. E obsesiona ta caba ta des- 
cuida otro temanan y ta aleha 
e personanan”, e specialista 
ta bisa. 

Den resumen, e ‘campeonnan’ 
di e anochinan sin drumi di 
hende homber ta: 

1. Caida di cabey. 

2. Cabey blanco 

3. Bariga grandi 

4. Acne 

5. Dientenan geel 

6. Aruga y pancha di cu¬ 
ero 


Expertos ta alerta riba diferencia cultural den 

parametro di beyeza 



NORTEAMERICANONAN 

y Europeonan ta aspira na e 
beyeza ora busca tin e nanishi 
ubica relativamente alto na cara, 
of por lo menos no abou, segun 
varios estudionan ta revela. 

Sin embargo, e Brasilenonan 
ta prefera di tin e nanishi abou, 
segun un investigacion nobo. 
“Esey a sorprendemi un tiki, 
mo hopi, pasobra e concepto 
di beyeza ta depende hopi di e 
cultura”, segun e autor principal 
di e estudio, dr. Geraldo Augusto 
Gomes. 

E resultadonan a wordo presenta 
e siman aki na e Reunion Anual 
di e Academia Mericano di Oto- 
rinolaringologia-Fundacion di 
Cirugia di Cabez y Nel y de OTO 


EXPO na San Diego Califorma. 
Den e estudiom 20 profesion- 
alnan di salud, 20 artista y 120 
personanan lego a examina im- 
agennan di 6 muhernan altera 
dor di computer pa e extremo 
superior di e nanishi ta na un 
posicion standard (regular), mas 
abou (abou) of mas ariba (halto) 
di e nivel di e parpado superior. 
Pa cada muher, e participan¬ 
tenan mester a kies e posicion 
cu pe tabata mas bunita y cual 
tabata e peor. 

E posicion abou a wordo consid- 
era esun di mas bunita pa algo 
mas di e mitad di e participante¬ 
nan, segui pa e posicion regular 
(mas di 1/3 di e muhernan), 
segun Gomes, di Hospital Uni- 


versitario di Universidad Federal 
di Rio de Janeiro. 

Ora a wordo puntra cual tabata 
esun di menos bunita, casi 3 A 
a elegi e nanishi abou. Ciru- 
hanonan cu ta opera nanishi 
“mester ta atento na e distinto 
conceptonan di beyeza, en es- 
pecial, ora nan ta atende cu 
personanan di origen no cauca- 
sico”, Gomes a senala. Matoria 
di estudionan reciente “a wordo 
realiza na Norte America, ca- 
minda e conceptonan di beyeza 
ta diferi sutilmente cu esunnan 
di otro culturanan. Pone aten¬ 
cion na esey lo yuda e ciruhano 
na adapta e tecnica mas adecua 
pa satisface e expectativanan di 
nan pacientnan”, el a agrega. 

Yuda bo yiunan asimila mihor e sepracion 



ORA un pareha a tuma e deci¬ 
sion di separacion, hopi biaha 
e pregunta ta cual ta e mihor 
forma pa notifica e yiunan riba 
esaki. Ora e muchanan enfrenta 
nan mes na e decepcionnan, 
nan ta sinti nan mes dividi y 
hopi biaha ta wanta pa nan mes 
dolornan cu ta wordo refleha 
despues ora nan ta adulto. 
Segun e terapeuta familiar 
Marina Vasconcelos, e proceso 
di separacion por causa trau- 
manan grave pa e yiunan si no 
ta wordo resolvo apropiada- 
mente entre e miembronan di 
e famia. “Dialogo y respet ta 
fundamental pa ningun hende 
wordo herida di e situacion, y 
e yiuan por tin un vision posi¬ 
tivo di e relacionnan amoroso. 
Hasta den e situacionnan mas 
delica, e mayornan mester sirbi 


como ehempel pa e yiunan. Si e 
ehempel ta malo, e yiu -incon- 
scientemente- lo sigui esaki”, 
segun e trapeuta. 

Con pa conta e muchanan 
E mihor opcion ta cu e mayor¬ 
nan acorda entre nan mes cual 
lo ta e version cu nan lo conta 
e yiunan riba e motivonan di 
e separacion. E informacion 
mester ta berdadero y directo, 
pero sin desacredita aigun di e 
involucradonan. “Ora e motibo 
ta traicion of aigun otro prob¬ 
lema cu por denigra di aigun 
manera aigun di e miembronan 
di e pareha, mihor cos ta pa 
evita detayenan; ningun hende 
tin derecho pa dana e imagen 
di e tata of mama na bistå di e 
yiunan pa venganza”, e experto 
ta recomenda. 

E dos integrantenan di e pareha 


mester bay hunto pa papia 
cu e yiunan, lo cual lo ta un 
muestra cu ta existi respet 
y amistad onclusive den un 
momento asina delica. “Si e 
anuncio ta wordo haci dor di 
un di nan so, e tendencia ta 
cu e yiunan lo tuma parti pe”, 
segun e specialista. 

Si e muchanan ta hopi chikito 
ainda, splicanan cu papia y 
mami lo bay biba den casnan 
apart, pero cu nan ta sigui ta 
nan mayornan. 

Mi famia a caba? 

Esey ta e promer pregunta cu 
ta pasa den cabez di e yiunan. 
E idea cu e famia uni y feliz 
cu nan tabatin no ta existi mas 
ta un sensacion intenso cu por 
genera consecuencianan grave 
den e comportacion infantil. 
Eynan ta caminda e mayornan 
mester laga bon cla, cu conver- 
sacionnan y cu nan actonan, cu 
e mayornan no lo separa nunca 
di nan yiunan. 

Loke wordo bisa na e much¬ 
anan mester wordo demostra: 
e mayornan mester demostra 
cu e famia no a caba, sino cu su 
nucleo a cambia. Den e proceso 
aki ta importante pa mantene 
e participacion di ambos parti 
den e crianza di e yiunan, pa 
nan libera di e sensacion nega¬ 
tivo di desamparo. 

Contanan, por ehempel, cu por 
ta leuk pa biba den dos cas. 
Pero evita e percepcion cu un di 
e casnan ta leuk y e otro ta cas 


familiar, pasobra e reglanan di 
educacion mester ta e mesun- 
nan na ambos cas. 

Rutinanan nobo (pa bienstar di 
e yiunan) 

Mescos cu e decision di con pa 
conta e yiunan riba e separacion 
mester ta comparti, e mayornan 
mester acorda cual lo ta e ruti¬ 
nanan nobo di e muchanan. E 
idea ta cu nan pasa tempo cu e 
mayornan den forma equitativa. 
Segun Vasconcelos, un eror co- 
mun ta pa no stipula claramente 
cual ta e derecho y debernan di 
cada un den e structura familiar 
nobo; esey ta haci cu e yiunan 
ta sinti nan mes insigur pa loke 
ta e participacion di un di e 
partinan den nan educacion. 
“Ta indispensabel pa existi un 
charla claro y democrativo 
entre henter famia y establece 
reglanan y orarionan fiho pa 
controla e tareanan diario di e 
muchanan”, segun e terapeuta. 
Ora e muchanan no ta com- 
pronde e structura nobo cu ta 
wordo construi despues di e 
separacion, e consecuencianan 
por ta hopi doloroso. 

E diferencianan entre e pareha 
mester wordo resolvi entre 
nan, y sin e participacion di e 
muchanan. Lo ideal, segun e 
terapeuta ta pa e muchanan tin 
e libertad di wak nan mayornan 
y papia cu nan na momento cu 
nan mester. Y haci esaki sin 
wordo censura of controla, ya 
cu ra e famia tabata biba hunto 


nan tabatin e derecho ey. “Un 
mucha mester tin e derecho di 
stima su mama y tata, di tin- 
nan tur dos, inclusive si nan ta 
separa. Ora e mayornan usa e 
mucha den chantagenan cu ta 
afecta e otro, pa venganza of 
malcriadez, nan ta obligue pa 
tuma un banda, y esaki ta haci 
dano na e mucha”, e terapeuta 
ta splica. 

Muchanan ta inspira den nan 
payornan pa moldea nan car- 
acter y personalidad. “Ora algo 
bay malo, e referencia ey ta 
wordo distorsiona y ta aparece 
un version nobo. E mucha ta 
cuminsa wak manera algo nor¬ 
mal e relacionnan conflictivo 
y e peleanan di pareha, e ora e 
tin e tendencia di busca e tipo di 
amor cu e tin como referencia: 
un amor cu forma di dolor”, 
e consehera Vasconcelos ta 
alerta. 

Tipnan pa biba den garmonia 
despues di un separacion 
-. E pareha mester esforza te na 
maximo pa logra un separacion 
amigabel. 

-. Mayornan mester mantene 
un rutina pa e muchanan y laga 
bon cla e derecho y debernan di 
cada un di e partinan. 

-. E tata y e mama nunca mester 
papia malo di e otor dilanti e 
muchanan. 

-. Si e famia no logra resolve 
e confictonan den forma ar- 
monioso ta mihor pa acudi na 
un profesional. 


Segun investigacion na Merca tin mas mucha 
cu autismo cu loke tabata pensa 



ANTES tabata pensa cu autis¬ 
mo ta afecta 1 di cada 150 mu¬ 
cha na Merca, pero en realidad 
e ta 1 di cada 91, y alrededor 
di 2 di cada 58 mucha homber, 
segun datonan nobo a revela. 
Esaki ta indica cu autismo ta 
afecta alrededor di 673 mil 
mucha na Merca of rond di 1% 
di tur e muchanan Mericano, 
segun e revista Pediatrics cu a 
publica un articulo di un equipo 
di e Centronan pa e Control y 
Prevencion di Enfermedadnan 
(CDC) na Atlanta y e Scol di 


Medicina di Harvard. 

E ta un problema di salud pub- 
lico urgente, segun dr. Ileana 
Arias, subdirectora di CDC, du- 
rante un conferencia di prensa. 
El a senala cu e datonan nobo 
“ta confirma cu tin mester un es- 
fuerzo conhunto y un respuesta 
nacional na e problema”. 

Dia 30 di september Presidente 
Barack Obama a priminti e 
envio di un gran cantidad di 
fondonan pa investigacion di 
autismo, dentro di varios plan- 
nan pa inverti 5 mil miyon dol¬ 


lar den investigacion medico y 
cientifico, den suministronan 
medico y pa actualiza e capaci- 
dad di e laboratorionan. 

E datonan estadistico nobo ta 
bin di un encuesta telefonica 
realiza na 2007dor di Admin- 
istracion di Recursonan y Ser- 
vicionan pa Salud (HRSA) y e 
CDC. 

Mas di 78 mil mayor di much¬ 
anan y adolescentenan di entre 
3 y 17 ana a responde si aigun 
biaha un dokter lo a bisanan 
cu nan yiunan tin autismo, 

sindrome di Asperger of otro 
trastorno di e espectro autista 
(TEA). 

Segun e respuestanan ey, e 
prevalencia di e TEA na 2007 
tabata di 110 di cada 10 mil 
mucha di entre 3 pa 17 ana (of 
1 di cada 91). Pa e autismo, e 
cifranan nobo ta supera e es- 
timacionnan previo di 66 caso 
cada 10 mil mucha ( of 1 di 
cadal50). 

“Nos ta hopi preocupa dor di e 
aumento aparente ey”, segun 
Arias, aunke a pidi precaucion 
ora interprete. “Desafortunada- 
mente, e informacion cu nos tin 


no ta permitinos confirma si e 
aumento aparente ey ta real of 
resultado di cambionan den e 
descripcion of diagnostico di e 
TEA”, el a agrega. 

E causanan probabel di e au¬ 
mento di e cifranan lo por ta e 
preguntanan mas preciso di e 
encuesta, un mayor conciencia 
publico y un mihor diagnostico 
di autismo, segun e equipo di dr. 
Michael D. Kogan di HRSA. 

E equipo ta informa tambe cu 
e mucha hombernan tabatin 
mas chens cu mucha muher- 
nan pa tin autismo, loke ya 
caba a wordo demostra, y cu e 


trastorno tabata mas frecuente 
cerca e muchanan blanco cu 
esunnan preto of ascendencia 
multietnico. 

E mayornan di e mitad di e 
muchanan autista a describi e 
condicion como leve’. Otro ter- 
cio di mayornan a considera cu 
nan yiunan tabatin un condicon 
modera y e resto a describi’e 
como grave. 

38% di e muchanan a parse di 
a ‘perde’ e autismo; nan mayor¬ 
nan a bisa cu aigun biaha nan 
a ordo comenta cu nan yiunan 
tabatin un trastorno autista, no 
e condicion. 


Ta posibel, segun e equipo, cu 
den e casonan ey lo por tabatin 
e sospecho di autismo, pero cu 
nunca a wordo diagnostica real¬ 
mente. Esaki ta wordo respalda 
dor di e tasa halto di casonan 
‘perdi’ di autismo cerca much¬ 
anan hopi chikito (3-5 ana). 
Kizas, aigun mucha cu prob¬ 
lema di desaroyo y sinamento lo 
a ricibi un diagnostico incial di 
autismo pa yega na educacion 
special y otro servicionan. 

E muchanan cu a ‘perde’ au¬ 
tismo tabata mas propenso na 
tin diagnostico di otro enferme- 
dadnan di desaroyo of mental, 


manera trastorno di deficit di 
atencion cu hiperactividad, 
problemanan di ansiedad of 
trastornonan di conducta. 

“Nos ta psra cu e datonan nobo 
lanta e conciencia (riba au¬ 
tismo), sirbi pa mehora e identi- 
ficacion y e deteccion trempan, 
proporciona informacion pa 
e planificacion di politicanan 
y servicionan y lo mas impor- 
tante, yuda nos pa atende e 
necesidadnan creciente di e 
famianan y comunidadnan 
afecta dor di autismo y otro tras¬ 
tornonan di desaroyo”, Arias a 
duna di conoce. 


Programa vacacional di MANA 



Inscribi awor, ainda tin lugar 


MUSEO Arqueologico Na- 
cional Aruba (MANA) ainda 
tin un par di lugar pa su pro¬ 
grama vacacional “Rancho”: 
vision di nos hobennan, 
un programa di vacantie 
recreativo y educativo, den 
cual nos hobennan por siDa 
un parti importante y inte- 
resante di historia di Aruba 
y alavez cu nan vision unico 
por contribui na ideanan 
pa un futuro destinacion y 
planificacion pa e bario aki. 
Dialuna dia 5 di october e 
prome grupo a traha bao 
guia di Raquel Lampe, co- 
laboradora di museo, riba 
un CampaDa di Promocion 
imaginario pa e bario di 


Rancho, e bario unda Mu¬ 
seo ta ubica actualmente. 
E programa ta relata na 
e exposicion temporario 
di Rancho cu ta e prome 
exposicion temporario cu 
Museo ta ofrece pa publico 
na su ubicacion nobo. E ex¬ 
posicion interesante aki ta 
keda pa 1 aDa y alavez Museo 
lo trece actividadnan den 
cuadro di e tema di Rancho 
cu tin un historia hopi rico 
na entre otro arquitectura y 
personahenan. 

Ainda tin lugar pa partic- 
ipa diamars, diaranson y 
diahuebs mainta di 9’or pa 
12.30 di media. Cada grupo 
lo presenta nan “CampaDa” 


diabierna 2.30 di atardi pa 
miembronan di hurado se- 
lecta cual lo escohe e mihor. 
Por pasa pa inscribi na balie 
di Museo na Schelpstraat 42 
pa 8.30 di mainta. Inscrip- 
cion ta Afl.5,- pa participan¬ 
tenan di 10 pa 15 aDa. Pa 
mas informacion por yama 
582 8979 of manda un email 
pa archeo@setarnet.aw. E 
programa di vacantie aki 
ta financia pa Cede Aruba 
pa medio di fondonan di 
‘Samenwerkende fondsen 
voor Nederlandse Antillen 
en Aruba’. E exposicion tem¬ 
porario “Rancho” ta danki na 
fondonan di Prins Bernhard 
Cultuurfonds y UNOCA. 

Cu musica, baile y futbol 


KidDocs 2009 den di cuater edicion di Festival 

Internacional di Documentario 



E ups and downs di e team na- 
cional di hende muher di futbol 
na Afghanistan, e storia di Cha- 
naika di 11 aha cu a saca su tata 
fo’i cas pasobra el a menasa su 
mama, e historia di Capoeira na 
Brazil conta den estilo di un sto¬ 
ria di amor cortico, y un banda 
musical heavy metal di hoben 
Escoces. Esakinan ta aigun di e 
temanan di KidDocs, festival in¬ 
ternacional di documentario cu 
ta tuma lugar pa di cuater biaha 
den salanan di Seaport Cinemas 
y na biblioteca di San Nicolas. 
3500 hoben di scol intermedio 


na Aruba ta participa den e fes¬ 
tival aki. E festival ta di dia 12 
te cu dia 23 di october. 

Net despues di 1 siman di va- 
cantie escolar na october hopi 
hoben ta haya un treat extra, 
esta un bishita pa Seaport Cin¬ 
emas of pa biblioteca di San 
Nicolas den cuadro di e festi¬ 
val. Cada aha tin mas hoben ta 
participa. “Na Aruba e interes 
bao hoben ta hopi grandi” asina 
Marion Hilhorst ta comenta. 
Hilhorst ta e motor grandi tras 
di henter e proyecto. Y danki 
na Aafke Eymann cu ta yuda 
KidDocs na Aruba e festival 


por cuminsa. Manera semper 
mester traha duro pa por fa- 
cilita y acomoda tur e scolnan. 
Mester tene cuenta tambe cu 
tin periodo di proefwerk. Ta 
pasobra maestronan ta haya 
participacion na e festival hopi 
importante tur partido a keda 
flexibel y a logra di traha un bon 
programa. Biblioteca di San Ni¬ 
colas ta habri su portanan tres 
mainta pa tur hoben. A haya un 
solucion pa Pariba College cu 
no tin edificio actualmente y cu 
ta den periodo di toets. 

E aha aki e festival a acerca 
un otro grupo meta. E hoben- 
nan un poco mas grandi. Pen- 
samento su tras ta cu e grupo 
aki ta corda KidDocs ainda di 
2 of 3 aha pasa. Tin hopi docu¬ 
mentario interesante pa e grupo 
aki tambe. “E ta rekeri un poco 
mas concentracion pa keda wak 
un pelicula di 50 minuut cu hopi 
atencion. Pero experencia a 
siha nos cu por” asina Hilhorst 
a laga sa. A pasa diferente di e 
documentarionan aki na scol 
na St. Eustatius, St. Maarten y 
Saba y e presentacionnan aki a 
haci hopi impresion. E biaha aki 



Srta. Carol Bruyning a sali pa 
Rio Hacha, Colombia 


DIAMARS merdia a sali pa 
Rio Hacha cu Tiara Air nos rep- 
resentante di Aruba srta. Carol 
Bruyning, kende abay participa 
n’e certamen di Miss DiviDivi cu 
lo tuma lugar diasabra awor na 
Rio Hacha, Colombia. 


Na Aeropuerto Internacional 
Reina Beatrix a topa tambe cu 
e representante di Venezuela, 
srta. Wini Henriquez kende 
tabata di transito pa Rio Hacha 
tambe. Riba e foto nos por mira 
representante di Tiara Air sr. 


Camilo Muyale, Miss Aruba 
srta. Carol Bruyning, Miss Ven¬ 
ezuela, srta. Wini Henriquez y 
representante di ATA sr. Ricar¬ 
do Croes pa yamada nan ayo y a 
desea nan tur clase di exito. 


tambe ta organisa presentacion 
pa e habitantenan temporal di 
prison bao di titulo ‘KidDocs in 
Prison’. Riba e website www. 
kiddocs.info tin e programa cu 
descripcion di e contenido di 
por lo menos 17 documentario 
cu ta varia entre 5 pa 75 minuut. 
Scolnan cu ta participa mes por 
yena nan programa te cu 100 
minuut. Segun Hilhorst esaki 
ta e miho manera pa envolvi 
docente y alumno. Tin tema ta 
pidi un poco conocimento di e 
materia manera e situacion por 
ehempel na Afghanistan. 


Despues por dedica les na e 
tema cu a scohe. Banda di mu¬ 
sica y baile tin temanan manera 
idealismoyliderazgo, persever- 
ancia y e lucha pa sobrevivi. Y 
no lubida e rol cu mayornan ta 
hunga den sostene y entusiasma 
nan yiu pa yega nan meta y 
sono. Pa medio di e documen¬ 
tarionan por discuti mas facil 
riba e temanan den grupo. 
KidDocs 2009 ta haya sosten 
financiero di: KulturA, SNS 
RAAL Fonds, de Samenwerk- 
ende Fondsen, UNOCAy CEDE 
Aruba. 


3D movies 
presented by 

SETAR 

3 THE Cl N MAS H 

www.thecinemas.aw 



VALID TILL OCV7 m 


1 

AT RENAISSANCE 

-ORANJESTAD 


■ 

USD 

THE INFORMANT 

daily: 6:00 

8:30 



NEW 


matinee: 1:00 

3:30 

late show: 

11:00 



MANAGEMENT 

daily: 7:00 

matinee: 

9:15 

late show: 

11:30 


CC 

JENNIFER'S BODY 

daily: 5:30 

7:45 

10:00 




matinee: 1:00 

3:15 

late show: 

12:15 


LPGJ 

FAME 

daily: 4:00 

6:15 

8:45 




matinee: 1:30 


late show: 

11:15 


□C 

FINAL DESTINATION 4 

daily: 8:00 

matinee: 

10:00 

late show: 

12:00 


rpGi 

SUSKE & WISKE 

daily: 5:00 

matinee: 12:45 

3:00 

late show: 


NEW 

□m 

WHITEOUT 

daily: 5:15 

7:30 

9:45 




matinee: 12:45 

3:00 

late show: 

12:00 



CLOUDY WITH A CHANCE OF MEATBALLS 




daily: 4:00 

6:00 





matinee: 12:00 

2:00 

late show: 



■ AT PASEO HERENCIA ■ 

mm 

ZOMBIELAND 




NEUf 


daily: 4:00 

6:00 

8:00 

10:00 

NEW 


matinee: 12:00 

2:00 

late show: 

12:00 



SURROGATES 

daily: 6:30 

8:45 



NEW 


matinee: 1:15 

3:45 

late show: 

11:45 


m 

JENNIFER'S BODY 

daily: 4:45 

7:00 

9:15 




matinee: 12:15 

2:30 

late show: 

11:30 


FG43 

TYLER PERRY'S 1 CAN DO BAD ALL BY MYSELF 




daily: 8:30 

matinee: 


late show: 

11:15 


rpGi 

CLOUDY WITH A CHANCE OF MEATBALLS 




daily: 4:15 

matinee: 12:15 

6:15 

2:15 

late show: 



FG-13 

G.l. JOE: THE RISE OF THE COBRA 




daily: 6:00 

matinee: 12:30 

7:15 

3:30 

late show: 



□C 

FINAL DESTINATION 4 

daily: 8:15 

matinee: 

10:00 

late show: 

11:45 


□D 

WHITEOUT 

daily: 5:15 

7:30 

9:45 




matinee: 12:45 

3:00 

late show: 

12:00 


Matinee: sat - wed | 

Late show: fri & sat 

Gold Coast ta raporta tremendo progreso 



GOLD Coast, e comunidad 
residencial mas grandi y cu ta 
creciendo mas lihe na Aruba, 
ta raporta cu pa memey di de¬ 
cember mas cu 85 residencia 
lo wordo entrega na nan dono 
nobo y orguyoso. Ademas di 
un proceso rapido di entrega 
di construccion di cas, e infra- 
structura ta experenciando un 
transformacion enorme ya cu 
e cayanan den e di dos fase di 
e comunidad actualmente ta 
den e proceso di haya asfalt y 
trabao riba e piscina di e di dos 
comunidad ta avansando rapi- 
damente pa wordo completa pa 
november, 2009. Espectativa 
ta cu pa fin di october, e caya, 
acera y luznan di caya lo ta com¬ 
pleta cu e ultimo landscaping y 
lo sigui inmediatamente. 

Hopi dono di cas den e di dos 
fase ya caba a haya entrega di 
nan cas cu varios di nan pro¬ 
grama pa haya nan yabi denter 
di e siguiente 4- 8 siman. 

Cu mas di 50% di e compleho 
bendi, Gold Coast ta contento 
di por ricibi e regreso di e dono- 
nan durante e temporada di 
Pasco y Ana Nobo cu tremendo 
noticia: e zonido di cobamento 
y drilmento a wordo reemplasa 


cu cantica di parha y zonido di 
crecemento di yerba. 

Ed Malone, Gerente General di 
Gold Coast, ta responsabel pa e 
operacion diario di Gold Coast, 
manehando e relacionnan di e 
comunidad incluyendo asunto- 
nan di e Asociacion di Dononan 
di Cas, mantencion, servicio 
di concierge y e compleho en 
general, den su totalidad. Ma¬ 
lone ta raporta cu si tur cos ta 
bon trabao riba e Club House 
lo cuminsa na cuminsamento 
di 2010, agregando un restau¬ 
rant, un spa ultra moderno, 
un salon di beyeza, un piscina 
grandi di infinidad, cu area di 
relahacion como tambe dos 
cancha di tennis ilumina, un 
tienda di convenencia y centro 
di negoshi, pa colectivamente 
forma e "centro di nervio" di e 
comunidad, rond di cual e bida 
social lo dray. 

Mientras cu Gold Coast, Malone 
ta splica, ta e isla su comunidad 
residencial di plan maestro 
mas nobo, un gran cantidad di 
town house y villa cu ya caba 
tin doho tambe ta obtenibel pa 
huur na bishitantenan tempo- 
rario, haciendo Gold Coast un 


experiencia unico di vacantie, 
habri y cla pa haci negoshi. E 
programa di huur di residencia 
ta provee un tremendo balor pa 
famia y pareha viahando hunto 
cu ta buscando e espacio extra 
cu un residencia ta provee. 
Adicionalmente, e balor no tin 
igual ora bo compara e prijs di 
un residencia di Gold Coast na 
cualkier di Aruba su tremendo 
acomodacionnan na resortnan 
di 4 streya. 

Ora cu tur ta completo, e propie- 
dad lo conta cu mas di 260 resi¬ 
dencia ofr eciendo townhouse di 
2 y 3 camber, condominionan di 
un piso cu 3 camber, casnan di 
villa cu 3 y 4 camber situa entre 
26 acre di bunita hardin, plaza 
pintoresco, fontein, y paden 
di e muraya di un comunidad 
completamente proteha. 

E diseno di Gold Coast a wordo 
concebi pa e miembronan di- 
namico di famia Croes, Mayrin, 
Fito & Rudy, kende nan vision 
a resulta den beyesa, calidad, 
estilo, seguridad y convenen¬ 
cia, apropiadamente financia 
y bon construi, perfectamente 
conforme na e presupuesto y 
planificacion di tempo. 



Basketball 


RBTT a gana na apertura di 

Eloy Ruiz topscorer cu 13 punto 


DIABIERNE a tuma lugar na 
cancha di Aruba Juniors e aper¬ 
tura di campeonato organisa pa 
e Liga di Basketball cu e prome 
wega di cadet. 

RBTT Marlins a hunga un wega 
determina y agradabel p’e pub- 
lico. Resultado di esaki ta Es- 
trella Aruba Lions tabatin hopi 
dificultad pa decifra e defensa 
di e muchanan di Socotoro. 


RBTT a keda sistematicamente 
durante 3 quarters mustrando 
nan superioridad. Nan produc- 
cion no tabata di gaba, pero 
nan defensa a cubri suficiente 
p’esey. 

Nan a termina e prome mitar di 
wega cu un bentaha comodo di 
20-7 y den di 3 quarter nan has¬ 
ta a aumente na 30-12. Esun cu 
a kere cu e wega tabata dicidi a 


sali equiboca, ya cu Aruba Lions 
a bolter e wega por completo 
den e ultimo quarter. 

Segun e Leonnan tabata come, 
Marlins tabata guliendo awa 
te cu e wega a bay “down the 
wire” manera nan ta bisa den 
deporte. 

Cu e score 34-32 na fabor di 
RBTT y ya den e ultimo secon- 


campeonato 2009 


denan di wega, Aruba Lions ta 
tuma un intento di 3 punto cu a 
pone tur hende den suspenso. E 
bala a keda dal su buelta riba e 
renchi, causando un panico, ya 
cu si e lo a cay aden, e lo tabata 
un Victoria automatico pa Lions 
y si el a cay afo RBTT lo a pone e 
prome Victoria di e campeonato 
riba su nomber. Esey ta exacta- 
mente loke a pasa. 


Eloy Ruiz y Vladimir Damus 
a contribui cu 13 y 12 punto 
respectivamente pa nan team 
ganador. 

Janinho Geerman 11 y Andres 
Lopez cu 7 tabata e maximo 
anotadornan di punto pa Aruba 
Lions. 

E campeonato ta reanuda dia 14 
proximo, ya cu a tene cuenta cu 
e vakantie escolar. 

Local 123 


Benny Sevinger ta gradici henter pueblo cu a deposita 
su voto riba su persona como candidato di AVP 




BENNY Sevinger kier a gradici 
tur simpatisante, campanador 
y votadornan cu a deposita 
nan confianza den su persona 
y AVP. 

Benny ta haci un compromiso 
cu pueblo di Aruba cu e lo traha 
duro como Ministro di Infra- 
structura y Medio Ambiente pa 
hiba Aruba dilanti, ta un reto 
grandi pero e ta sigur cu e lo 
sa di cumpli y no lo defrauda 
ningun di su votadornan. 

E cambio a wordo permiti y e 
cambio tey! 


Un danki special ta bay na su 
team cu a apoy’e na tur mo¬ 
mento, durante su campana. 
Cada miembro a haci nan parti 
pa logra conhuntamene e Victo¬ 
ria aki. Sin lubida di menciona 
tur hende cu a traha te laat riba 
e trailer cu intencionalmente 
a wordo kima. Y danki na e 
ayudo cu Benny a ricibi y na e 
sponsernan cu a yuda cu mate- 
rial. E trailer tabata den tempo 
record riba caminda atrobe. 
Tur sa cu e campana no tabata 
facil, pero awor nos por wak 


atras cu un satisfaccion grandi 
y tur esey ta debi na cada un di 
boso cu a yuda pa mi yega como 
Ministro di Infrastructura y 
Medio Ambiente. Maske a trata 
di kibra su persona y e partido, 
justicia a vence y e cambio tan 
spera ta bini. Benny Sevinger 
un biaha mas ta duna danki 
di curason na tur persona cu a 
duna den tur forma apoyo cu 
el a haya prome, y durante di 
su campana. “Mi Victoria no ta 
di di mi so, pero di boso tur cu 
a confia den mi persona”. 


Specialmente pa clientenan cu tin un celular caba 


Digicel awor ta ofrece “Sim Only” cu paketenan 

postpago atractivo 


DIGICEL un biaha mas ta 
pensa riba su clientenan 
ofreciendo pakete mas 
atractivo y cu ta cuadra 
cu cada necesidad. Digi¬ 
cel ta ofrece awor na tur 
su clientenan potencial e 
posibilidad di por cumpra 
“Sim Only” cu un pakete 
postpago. E pakete aki ta 
encera un carchi di SIM 
sin cu bo tin cu cumpra un 
celular nobo. 

Digicel a bin cu dos tre- 
mendo oferta riba “Sim 
Only” pa esnan cu kier 
habri un cuenta postpaid 
y probecha di e beneficio- 
nan di un postpaid, pero 
haci uso di nan celular 
existente. Corda cu un 
abonnement postpaid cli¬ 


entenan di Digicel ta spar 
te cu 50% riba costo di ya- 
mada compara cu prepaid 
y alabes bo ta ricibi SMS 
gratis. Y awor pa tempo 
limita e paketenan ta inclui 
“Free Nights & Weekends”, 
pues clientenan por haci 
yamadanan gratis durante 
di anochi y den week-end. 
Tin un pakete di 50 florin 
pa luna cu ta masha atrac¬ 
tivo pa esnan cu un presu- 
puesto abao. E ta encera 
80 minuut na yamada, cu 
“Free Nights & Weekends” 
(extra) y 35 SMS completa- 
mente gratis (di Digicel pa 
Digicel). E di dos pakete di 
75 florin pa luna ta bini cu 
200 minuut, “Free Nights 
& Weekends” (extra) y 75 


SMS gratis (di Digicel pa 
Digicel). “Free Nights & 
Weekends” ta consisti di 
yamadanan gratis di di- 
aluna pa diabierne di 9’or 
di anochi pa 9’or di mainta 
y naturalmente den week¬ 
end y valido te cu 3000 
minuut pa luna di Digicel 
pa Digicel. 

Probecha di e oferta ‘Sim 
only’ y disfruta di e ven- 
tahanan cu e special aki 
ta ofrecebo. Si bo tin un 
number di Digicel pre- 
pago caba, na Digicel nan 
ta cambi’e pa un number 
postpaid den un frega di 
wowo. E ofertanan aki ta 
valido den e periodo di 5 
pa 19 di october 2009 y 
ta basa riba un contract di 


dos ana. Clientenan cu un 
abonnement postpaid caba 
no por bin na remarke pa 
e oferta ariba menciona. 
Tene cuenta cu e canti- 
dad di minuut gratis den 
e pakete di “Free Nights & 
Weekends” ta limita te cu 
3000 minuut pa luna pa 
yamadanan di dialuna pa 
diabierna di 9’or di anochi 
te cu 9’or di mainta y du¬ 
rante henter week-end di 
Digicel pa Digicel. 

Solamente e red mas gran¬ 
di y mihor por ofrece su 
clientenan un pakete asina 
atractivo. Ta recorda tur 
hende cu e oferta super 
special aki ta valido te cu 
19 di october proximo. 


















241 Local 


Diaranson 7 di Oktober 2009 I AWEMainta.com 


Chefnan International dunando presentacion di cushina 




DIALUNA 5 di october 2009, 
Ling & Sons a ricibi bishita di 
Chef Kok Internacional Mi¬ 
chael Deihl cu ta na Aruba pa e 
prome Chef & Student Culinary 
Festival cu a tuma lugar na EPI 
e weekend cu a pasa. Chef Kok 
Deihl ta e Chef Ehecutivo di e 
prestigioso East Lake Golfclub 
na Atlanta na unda e legendario 


Tiger Woods ta afilia. Durante 
dos hora largo Chef Kok Deihl, 
Chef Charles de Vries, Chef 
Christian Kiefer y Chef Lie-Kwie 
hunto cu Chef Kok Leest y sra. 
Dijkhoff di EPI Aruba a haci un 
presentacion di cushina y pastry 
pa tur cliente presente di Ling & 
Sons y pa tur e turistanan cu ta 
bishitando e dushi isla di Aruba. 


Tambe taba- 

ta tin e oportunidad pa saboria 
aigun di e specialidadnan cu a 
wordo traha cu e productonan 
di e famoso marca LEE KUM 
KEE. 

Tambe e Chef Bakery di Ling 
& Sons a presenta e famoso 
“Limburgse Vlaai” den diferente 
sabor y akinan tambe tur cliente 


y bishitante por a purba un pida 
vlaai cu ta wordo traha na Ling 
& Sons mes den e departamento 
di produccion. Tur presente a 
disfruta di e presentacion y di 
tur locual ta tin pa purba. 

Ling & Sons kier a invita henter 
pueblo di Aruba pa bin dis¬ 
fruta di tur su productonan y e 


sortido nobo cu a caba di yega 
di Hulanda y di Merca. 

Y no lubida cu di dialuna 5 
october te cu diabierna 9 di oc¬ 
tober nos tin un special riba nos 
kipashi blanco y kipashi bruin. 
Cu compra di dos kipashi bo ta 
haya e di tres GRATIS!!! 


“Kick-off Party” di Aruba Music Festival ta awe 
diarazon na Chino Latino na “The Village” 


PA pone tur hende den am- 
biente p’e dos anochinan di 
concierto p’e fin di siman aki, 
Aruba Music Festival tin su 
acostumbrado “kick off party” 
na Chino Latino na “The Vil¬ 
lage” di 7-10 p.m. y durante e 
actividad aki lo bay tin un can- 
tidad limita di karchi di entrada 
na prijs special na benta. 

Chino Latino lo tin un menu 
special pa ofrece tur esnan cu ta 
desea di come dushi y disfruta 


di un anochi agradabel hunto 
cu e tiendanan cu ta habri te cu 
9:00 p.m. mientras cu “Dynamic 
Duo” lo deleita tur presente cu 
nan musica. 

Después di a anuncia e line up 
di e ana aki un par di luna pasa 
expectativa cu a reina interna- 
cionalmente ta grandi y a ser 
bon bendi na Merca, Colombia, 
Venezuela, Corsow y mester 
remarca cu cada promocion 
p’e festival internacional ta 


promocion gratis pa Aruba 
y esaki lo aporta pa tin mas 
bishitante durante e week-end 
aki na Aruba. 

Minister di Turismo ing. Edison 
Briesen ta hopi satisfecho cu e 
acogida di e line up di ana aki 
caminda Aruba a haya hopi 
promocion den varios corant y 
TV na Merca como na Latino 
America y ATA ta hopi honra 
di tin HBO Latino na Aruba pa 
cubri e evento cual cobertura 


lo bay ta un promocion grandi 
pa Aruba den henter Latino 
America. 

Y tur esaki ta contribui pa pone 
Aruba su nomber den luz posi¬ 
tivo y e asina yama “Columbus 
Day” week-end lo converti e isla 
den un paraiso pa amantenan di 
bon musica cu lo ta viahando 
pa Aruba pa presencia Paulina 
Rubio (La Chica Dorada of Pau) 
y Fonseca di Colombia hunto 
cu e legendarionan di Earth, 


Wind & Fire den e di 9 edicion 
di Aruba Music Festival. 
Mientras tanto preparacionnan 
ta den full swing na Aruba En- 
tertainment Center y lo ta cla pa 
ricibi tur hende diabierna ora 
porta habri pa 6:00 p.m. y show 
mes lo cuminsa pa 8:00 p.m. 
Diasabra porta ta habri pa 6:30 
p.m. y show lo cuminsa pa 9:00 
p.m. Artistanan ta programa 
pa yega Aruba awe diarazon y 
diabierna. 

Local 125 


Britannia Lifida A ta habri campeonato 
goleando Atlantico Deportivo 



DIASABRA mainta e much- 
anan di Britannia Lifida A a 
habri e campeonato nobo den 
bon forma. Riba nan mesun 
tereno na Piedra Plat nan a sa na 
duna e muchanan di Sta Cruz, 
esta Atlantico Deportivo un les 


di futbol ora nan ta gana cu e 
score di 11 - 0. 

Golnan di SV Britannia a ser 
marca pa Jean Pier v/d Linden 
(1), Myron Carrion (1), John 
Carlos Hernandes (1), Chajon 


Kock (1), Cicilia John (1), Ma¬ 
duro Keano (1), Robert Solog¬ 
nier (2), Kendrick Poulina (3). 

Remarcabel ta cu e campeonato 
di LIFIDA a cuminsa poco bruha, 
mirando cu tin organisacionnan 


cu no tin equipo den cierto 
division y esaki ta trece confu- 
sion, ya cu riba e Schedule, e 
organsacionnan aki ta aparece 
cu un of mas equipo, mientras 
cu no t’asina. 

Nos ta kere cu mester re-sched- 


ule e programa por completo y 
mande coregi pa tur equipo, ya 
e no ta trece confusion. 
Muchanan ta bin tereno di 
bala pa hunga nan futbol, pero 
nan no por hunga paso, no tin 
adversario. 

Homber a 
bay fiesta 
burachi 
y droga y 
ta causa 
problema 

PRESENCIA di polis a wordo 
pidi dialuna madruga l’or na 
un cas na Cura Cabay Zuid, 
unda tabatin fiesta cu a caba 
den un pelea. N’e direccion 
menciona, polis ta papia cu e 
muher A.R.C.C., kende ta bisa 
polis cu su amigo J.P ta burachi 
y droga. 

Segun e senora nan a bay un 
fiesta y J.P. a cuminsa busca 
problema cu e invitadonan. Ora 
cu e senora a bay papia cune, y 
mustre riba su comportacion, 
el a coy e senora y choke. 

E hendenan n’e fiesta a bringa 
cune pa kita e senora p’e no 
choke. 

Despues J.P a cuminsa benta 
stul y a cuminsa kibra cos den 
e cas. Burachi mes, el a bula for 
di 3 piso y a core bay. 

E senora, A.R.C.C. a papia cu e 
polisnan y a pidi nan pa buske 
y papia cune. Polis a buske 
den becindario, pero no a topa 
cune. 

Un rato despues, polis ta wordo 
manda na altura di Bo-Wah 
Restaurant na Savaneta, unda 
tin un homber ta bula dilanti 
auto. 

Ora cu polis a yega n’e sitio, a 
resulta cu ta trata di J.P. Polis 
mirando su situacion, a detene 
y a hibe warda di polis na San 
Nicolas, unda el a keda sera pa 
buracheria. 



HOTLINE 

733-8477 


Cumana 76 
Oranj estad, Aruba 
Tel: 588-6699 
Fax: 588-6698 
Cel: 593-0857/560-1403 


Un kos so mi a roga SENOR, 

esei so mi t’anhelå: 

ku mi por biba den kas di SENOR 

tur dia di mi bida 

pa kontemplå splendor di SENOR 

I bishita su tempel 

Psalmo 27 

A fayese Cristianamente: 



Theodoor Antonio Figaroa 

Mihor conosi como “Buehi” 
*20-03-1957 - f 05-10-2009 









Na nomber di su: 

Rumannan: Juan Brete y Famia 

Violeta “Ola” Figaroa 
Luis y Agnes Figaroa na Hulanda 
Maria Luisa “Liesje” y Oscar Gomez 
Emelina “Emy” Figaroa y Robby Pena 
Carmen y Axel “Doei” Jansen 
Teresita “Treesje” Figaroa 
Edwigia “Wia” y Stanley Rosina 
Lourdes y Yui na Hulanda 
Irene Figaroa 

Benjamin “Jimmy” y Liesje Figaroa 
Gilberto y Marisol Perez y Yuinan 
Alexandra Figaroa y Yui 

Tanta Stima: Fortunata “Nata” Wolf y Famia 

Maria Lopez y Famia 

Sobrino y Sobrinanan: Maybeline y Nestor Blanco y Yuinan 
Sidney Ponson na Merca 
Maikel Figaroa na Hulanda 
Lisette y Franklin Urbina y Yui 
Loraine Gomez y Yui 
Alexander Jansen y Andre Jansen 
Christopher Oduber y Suyen Tromp y Yui 
Edston y Deinah Rosina Bemabela 
Saskia Rosina 
Yoeyis Figaroa na Hulanda 
Shaluzdin Erasmus y Esposo y Yuinan 
Juni y Esposa y Yuinan 

Su prima Stima: Cu a Compane durante su Enfermedad 

Palmera Figaroa. 

Su Primo y Primanan y Amigo y Amiganan. 

Famia: Figaroa, Wolf, Lopez, Giel, Brete, Kelly, Herrera, Farro 
Hernandez, Maduro, Ponson, Webb, Stultiens, Gomez, Jansen, 
Oduber, Rosina, Bernabela, Geerman, Blanco, Perez, Tromp, Urbina, 
Boekhoudt, v/d Biezen, Semereel, Orman, Erasmus, Pers, Castaneda, 
Klopp y demas Famia ta invita pa Acto di entiero cu lo tuma 

lugar Diabierna 9 di Oktober 2009 pa 4or di atardi saliendo for di 
misa Santa Anna pa Santana Catolico na Noord. E resto mortal lo ta 
reposa for di 2or di atardi den misa Santa Anna na Noord. 

Na lugar di flor of krans un donacion pa Centro di Oracion Doctor 
José Gregorio Hernandez Monserat, Noord lo ta altamente aprecia. 

Lo tin un box disponibel den misa pa e bunita gesto aki. 

Adres pa condolencia: Aurora Funeral Home, Cumana #76 

Diahuebs 8 di Oktober 2009 di 7or pa 9or di anochi. 

Nos ta lamenta cu despues di entiero nos no por risibi bishita di 
condolencia na cas. Nos kier a pidi nos disculpa si nos por a lubida 
un of otro famia den nos tristeza. 



Mementomori Funeral Home N.V. 

Yolanda - Leo - Eugene 
Tel: 5833358 - Fax: 5837711 


“Father, everything is possible for you. 

Piease take this cup of suffering away from me. 
Yet I want your will, not mine” 

—Mark 14:36 (The Purpose Driven Life)— 


Conforme cu boluntad di Dios y gradicido 
pa locual e a hasi y nifica pa nos. 

A fayece cristianamente mi casa, nos mama, 
nos wela, mi euna, mi suegra, nos ruman, nos tanta: 



Stella Stefana Ramharakh-Wout 

* 2 Januari 1945 - f 5 October 2009 


Na nomber di su esposo: 
Su yiunan: 


Su nietonan stima: 


Michael Ramharakh 

Saskia Ramharakh 

Ingmar y Sharlene Ramharakh- 

Bitorina 

Ashanti Phillips 
Nathaniel Ramharakh 


Su rumannan: Norma Cilié y yiunan 

Selsa y Alwin Volkerts y yiunan 

Milda Ter Maten 

Ronald y Meta Wout y yiunan 

Hubert y Brenda Wout 

Ingrid Wout y yiunan 

Rudy Wout y yiunan 

Aileen Wout y yiunan 

Su euna: 

Eveline y Olof Jolles y famia 
Tanta y Tionan na: Curagao 


Sobrinononan na: Aruba, Cura^ao, Hulanda y Merca 


Primo y primanan na: Aruba, Curagao, Hulanda y Merca 
Tur su bon amigonan na: Aruba, Cura^ao, Bonaire, Sint 
Maarten, Hulanda, Merca y Suriname. 


Demas famia: Ramharakh, Wout, Santjes, Jolles, Grashuis, 
Bitorina, Cilié, Volkerts, Ter Maten, Pauletta, Marie, Wong-A- 
Soy, Wilson, Flynn, Farrior, Santiago, Marshall, Rodriguez, 
Pietersz, Stephens, de Cuba, Peterson y Hodge. 


Acto di entiero lo tuma lugar Diasabra 10 di Oktober 2009 pa 
11 6 or di mainta na misa Sta. Theresita na San Nicolas y 
despues ta sali pa Santana Catolico na San Nicolas. Nos 

querida Stella ta reposa for di 9 ‘or di mainta na misa Sta. 
Theresita. En ves di flor of krans nos ta pidi encarecidamente un 
donacion pa Koningin Wilhelmina Fonds. Lo tin un box 
disponibel na misa y nos ta gradici di antemano pa boso bunita 
contribucion. Adres pa condolencia: Solito 94. Diarason 7 di 
Oktober y Diahuebs 8 di Oktober 2009 di 7 6 or pa 9 6 or di 
anochi. Nos ta pidi nos disculpa si den nos tristeza nos por a 
lubida un of otro famia.Nos ta lamenta cu despues di entiero 
nos no por ricibi bishita di condolencia na cas. 

















AWEMainta.com I Diaranson 7 di Oktober 2009 


Local I 27 




9 * 



a 






Cumana 76 
Oranj estad, Aruba 
Tel: 588-6699 
Fax: 588-6698 
Cel: 593-0857/560-1403 


Dios ta amor... y amor ta Dios. 

“Maske mi no ta na e mundo aki, tur dia lo mi ta banda di boso 
curason, mi por stens di loke Senor ta hasi” 

Salmo 33 


Cu inmenso tristeza na nos curazon 

Nos ta participa feyecimento Cristianamente di: 



David Felix Willems 

Mihor conoci como 66 Gatsu” 
na edad di 43 aha 

*28-05-1966 t 03-10-2009 


Na nomber di su 


Mama 

Tata 

Rumannan 


Sobrinonan 


Beltrana “Tanchi “ Willems-Croes 
| Deonicio “Nicho” Willems 

Roly y Mena Croes y yuinan 
Frido Croes 

Regina “Mina” Willems 

Filma, Orlando “Indio” Kelkboom y yui 

Dienchi “Luchy” Willems y yuinan 

Lea y Luis de Cuba y yui 

Michael y Olivia Willems y yuinan 

Juni y Dina Croes y yuinan 

Silvia Willems y yuinan 

Helen, Roland, Darrel, Robert, Gregory, 
Sarah, Stéphanie, Joseline, 

Jearmira, Jomark, Eryanne, Jennilee, 
Garrick. 


Sobre sobrinonan: 

Primo y primanan 

Padrino 

Madrina 

Iha 

Amigonan di cas 
Mihor Amigonan 


Aldrick, Alexander, Angelo, 

Antoiune, Gadenier. 

Augusto Gomes, Felix Thiel. 

Chichi Dabian 

Lisa St. Jago 

Joseline Willems 

Roland y Sonia Becker y yuinan. 

Lando Dubero. 

Erwin, Dario, Lisette, Betto, Anky, Frank, 
Eddy, Raoul y demasbon amigonan cu 
ta mucho hopi pa menciona. 


Coleganan di trabow y ex-coleganan di Hyatt. 


Demas Famia : Willems, Croes, Werleman, de Cuba, Kelkboom, 
Wernet, Dirkszen, Dirks, Dijkhoff, Mielo, Gomes, Albertsz, Dabian, 
Kransen, Frans, Kock, Koolman, Rojas, Becker, Maduro, Ras, 
Curiel,Geerman, St. Jago, Irausquin, Leito, Thiel y demas famia ta 
invita tur amigo, bisinanan y Conosinan pa asisiti na acto di entiero 
cual lo tuma lugar: 


Diaranson 7 di Oktober 2009 di 2or pa 4or di atardi na Misa 
Inmaculada Conception na Sta. Cruz. For di 2or e restonan mortal 
lo ta reposa den Misa y despuesm saliendo pa Santana Catolico na 
Sta. Cruz. 


Nos ta pidi nos disculpa si den nos tristeza nos por a lubida un of otro 
Famia. 

Adres pa condolencia: Warawara 40 

Sta. Cruz di 7or pa 9or. 


Our Miracle Mother Swinda Kelly- Petronella 

In loving memory of her 5th anniversary 

Mom, we did look at you 
and saw a walking miracle. 

Your unfailing love without limit, 
your ability to soothe us every hurt, 
the way you were on duty, unselfishly, 
every hour, every day, 
made us so grateful 
that we are yours, and you were ours. 

With open arms and open heart, 
with enduring patience and inner strength, 
you gave so much for us, 
sometimes at your expense. 

You were our teacher, 
our comforter, our encourager, 
appreciating all, forgiving all. 

Sometimes we took you for granted, Mom, 
but we didn’t know, and we never will again. 

We know that everything we are today 
relates to you and your loving care. 

We gaze in wonder 
as we did watch you being you 
our miracle, our loving mother. 

On this day 07-10-2009 we have a holy mass at the St. 
Theresita Church at 6:30 p.m. 

Her loving kids & family 


Cumana 76 
Oranj estad, Aruba 
Tel: 588-6699 
Fax: 588-6698 
Cel: 593-0857/560-1403 


Gradicimento Invitashon 

Esposo, yiunan, rumannan, nieto y nietanan, sobrino y sobrinanan 
y demas famia di 


Sra. Imelda Catharina 
Eckmeyer-Bermudez 

Ta gradici tur persona cu a compana nan den nan tristesa y durante e 
enfermedad di nan defunto. 

Nos kier duna danki na tur cu a manda krans, flor, telegram of e-mail, 
na tur cu a compana nos na e ultimo momentonan prome cu a hiba nos 
mama, wela y tanta bai sosega den santana. Un danki special na tur e 
personanan cu durante di e periodo di enfermedad a mustra hopi 
atencion y carino. 

Un danki di curason ta bai na Nani Sanchez y Nidia Villacorta pa 
e pasenshi y amor cu nan a cuida nos mama. 

Un danki pa tur e bunita palabranan di consuelo y reconocimento. 

Muy en particular un palabra di danki ta bai na Michael Eckmeyer pa 
e tremendo trabou di coordinacion di entiero y 
na tur cu a coopera cu nos den un of otro forma. 

Pa medio di esaki nos ta participa cu lo bai tin tres (3) Sacrificio di 
Misa na Misa St. Anna na Noord, pa 6.30 or di ataridi riba: 
diaranson 7 di october, diabierna 9 di october y dialuna 12 october 
2009. 

Tambe ta extende un invitacion pa depues di e ultimo misa pa un 
oracion di ocho dia na cas, Boegoeroei 32, Noord - Aruba. 

Homber 
a laga 
su auto 
cu yabi y 
ladron a 
fiesta un 
rato 

UN homber cu a laga su auto cu 
yabi den dje, a haya sorpresa ora 
cu el a sali y e auto no tabata na 
unda el a lague. Polis a dialuna 
merdia ll’or a wordo manda 
n’e Santana di Sabana Basora, 
unda desconocirnan a laga un 
pickup atras. 

Ora cu polis a yega nan ta haya 
un pickup blanco A-8352 para 
sin ningun dano. Polis a yama 
e dono, kende a bin busca su 
pickup. 

El a bisa polis cu banda di 3.30 
di madruga, el a laga e yabi den 
e auto un rato y a drenta den 
un lugar pa haci algo. Ora cu el 
a sali, desconocirnan a bay cu 
su auto. 

Guardia 
ta yama 
polis pa 
hoben cu 
ta huma 
marihuana 

UN guardia cu ta traha na Parke 
Curazon, dialuna anochi, 7’or a 
yama warda di polis di Noord 
y ta pidi asistencia, como cu 
tin aigun hoben ta haciendo 
fastioso cu e hendenan den e 
parke. Ora cu polis a yega n’e 
sitio, un di e guardianan ta bisa 
polis y ta mustra polis un mucha 
homber cu ta huma marihuana. 
Polis a bay y a papia cu e mucha 
homber O.M. di 18 aha naci 
na Aruba, pero e ta nenga cu e 
tabata huma marihuana. Polis a 
hala su atencion debidamente. 

TA BENDE 


Tereno 917 M2 
Afis. 115.000,- 
Eigendom na 
Tanki Leendert 
Pa mas Inf.Jama 
Cell-593-1082 


Af NANKANG 

Unlimited Parts & 
Enterprises N.V. 

Perfbrmance 
Sport 
Tires& 
F AutoParts 

“TEL: 583 1001 
MORGENSTER 12 - B 



OFERTA 


Pone bo compania of 
negoshi riba internet! 
Cuminsando for di Af) 450,- 

Ta indui: 

Diseno Profesionai 
Bo domain personaiisa 
f—- E-mail adres, Hosting 
^ y s ervido di webm osteri 


Yama; 7439816/7474996 

INFO@CRE AH VE DESIG N DEVELOPMENT.COM 


JA Rf NC«E . 


p« i: 








REACH FOR THE STARS! 


Partner with Avon 
to achieve your 
dreams ana goals today! 

For more information 
about buying, selling, 
or fundraising with 
Avon, call: 

Sandra Geerman 
Tel: 592-7758 

www.youravon.com/sgeerman 



'V 


Mamta 

& corøtfj/ loko 

Tel: 583-1400 Fax: 583-1444 


Effective 
Management 
Course 

October 10 ta cuminsa 

Afl.150 pa curso 
0 CUST0MER SERVICE 
ØPERS0NAL GOAL SETTiNG 
ØHUMAN RESOURCES 
ØEFFECTIVE LEADERSHIP 
ØPUBLIC RELATIONS 
ØSALES & MARKETING 
ØM0TIVATI0N & 
COMMUNICATION 
ØTIME MANAGEMENT 
0 ANGER MANAGEMENT 
0 STRESS MANAGEMENT 
0 MANAGEMENTSTYLES 
0 LEADERSHIP SKILLS 

SMR. ALEX 7497497 

Universalmanagement 
Services @gmail.com 



Memeniomori Funeral Home N.V. 

Yolanda - Leo - Eugene 
Tel: 5833358-Fax: 5837711 

Cu pena I tristeza nos ta anuncia fayecimento di: 



Alfonzo Simon Tromp. 
“Papa Monchi” 

Na edad di 95 anja 

Adres pa Condolencia : Brikstraat 16 - Madiki. 
Turanochi fordi 7:00pmpa 9:00pm 
Dia di entiero : Diasabra 10 October 2009 
(ora lo wordu anuncia despues) 





TYPE Les 

Via computer Am/Pm 

Afl.225 (3 LUNA) 

^ October 17 


Les di 

Computer 

Afl.150 n 

Am /PM 11 

Tambe: PRIVATE LES 

♦WORD ♦INTERNET 
♦QUICKBOOKS ♦ EXCEL 
♦PowerPoint ♦E-MAIL 
TeLS8809S0/743858S 


Les di 
IDIOMA 

Estabtedfordi 1993 

AFI.250pa luna 

VING LES Nivel 2 

I Ta cuminsa 

VHULANDES Nivel 1-2 
v^PAPIAMENTO Nivel 1-2 

Tel.5880950 

Oct.19 ta cuminsa 

* 5825893 Juff. Ras 





WELCOME DEDE (ONTRACT COMPANY N.V. 

Cleaning - Construction 


Pa tur trabao di construction y limpiesa sea 
hotel, restaurant, oficina, cas, jardineria (corta mata) 
y si bo mester di trahado adicional pa cualkier trabao. 

Jama nos na: 

561-0403/ 743-9741 / 568-0578 


Adobe 

Ilustrator 

Course ah .750 

Du ration: 6 si man 
Ta cuminsa: Oct.17 
Mainta: tOam-lpm 
Anochi: 6.30pm tc 9.30pm 
Tel.7438585 -Mr.John 


I 


Resultodo di Loteria 


tono CATOCHI 


ZODIAC 



DIG FOUR 


SUPER FOUR 


LOTTO PA DEPORTi 


CORSOW 

Cumana 76 
Oranj estad, Aruba 
Tel: 588-6699 
Fax: 588-6698 
Cel: 593-0857/560-1403 


Niun di nos no ta biba pa su mes i niun di nos no ta muri pa su mes. 
Si nos biba, ta pa senor nos ta biba i si nos muri, ta pa Senor nos ta 
muri. 

Ke men, sea ku nos biba of muri, ta na Senor nos ta pertenece. 

Conforme cu boluntad di Dios y gradecido na loke el a haci y nifica 
pa nos, 

nos ta participa fayecimento inesperadamente di: 



Srta. Candida Rasmijn 

Mihor conosi como “Canda”, “Pepe” 
*12/01/1926 f 05/10/2009 

Na nomber di su: 

Ruman: Juan Rasmijn 

Ruman Stima : Juanita Wouters-Rasmijn 

Amiganan di cas: Tina Geerman, 

Merry Solognier 

Tur su primo y primanan, 

Su subrino y subrinanan stima na Aruba, Hulanda, Costa Rica, 
Sobre subrina y sobre subrinonan cu stime un mundo. 

Su tres ihanan : Alicia, Margarita y Mena. 

Demas famia, amigo, conocir y bisinanan . 

Acto di entiero lo tuma lugar Diabiema 9 di oktober 2009 di 2or pa 
4or atardi. For di 2or e restonan mortal lo ta reposa den misa 
Inmaculada Conception na Sta. Cruz y despues saliendo pa santana 
Central na Sabana Basora. 

Adres pa Condolencia: Diaranson 7 di oktober 2009 
Cashero # 49 
7or pa 9or pm 

Diahuebs 8 di Oktober 2009 
Aurora Funeral Home 
Cumana #76 
7or pa 9or pm. 



Mementomori Funeral Home N.V. 

Yolanda - Leo - Eugene 
Tel: 5833358-Fax: 5837711 

" Senor ta mi wardador, mi n ? tin falta di nada; 

Den cunucu di yerba berde, E ta ponemi sosega. 

E ta hibami na awa tranquil, pa mi bolbe hana forsa." 

Ps. 23:1,2,3 



Cu inmenso tristeza na nos curazon, nos ta participa fayeci¬ 
mento di: 



Jacobo Coronel 

mihor conoci como 66 Jebo” 

Na nomber di su: 


esposa: Joan Coronel-Peterson 

yiu: Desiree Coronel 

mescos cu yiu: David Andrew Naar 

rumannan: Ramona y Marciano Ruiz-Coronel y famia 

f Casimiro y Marlene Coronel-Palm y famia 
Teresita Coronel y famia 
Fermin (Miro) y Marisa Coronel y famia 

swa y cunanan, tanta y omo, sobrina y sobrinonan, prima y 
primonan y demas famia ta invita tur amigo, bisiOa y conoci pa 
asisti na e acto di entiero cual ta tuma lugar diahuebs 8 di 
october 2009 pa 4 ? or di atardi saliendo for di Misa Santa 
Filomena pa santana catolico (pastoor Kranwinkel) na Paradera. 
E resto mortal lo ta reposa for di 2 ? or di atardi den Misa Santa 
Filomena na Paradera.. 


Nos ta lamenta cu despues di entiero nos no por ricibi bishita di 
condolencia na cas. 


TIPO Dl CAMBIO OFICIAL 

Valido pa 7 October2009 

Placa Extranhero 

Bank Papieren 

Wisselen, Cheque Benta 

Reis Cheque en na 

Over Boekingen Publico 

US Dollar 

1.77 

1.78 1.80 

CAN Dollar 

1.64 

1.66 1.68 

Engelse Pond Sterling 

2.77 

2.82 2.88 

Zwitserse Frank per CHF. 100 

172.12 

172.84 173.64 

NedAnt. Guiden perANG. 100 

98.00 

100.00 biljetten 100.20 
chq./overboeking 100.00 

Japanse yen per JPY. 10.000 

196.30 

198.10 200.09 

EuroperXEU. 100 

257.96 

260.32 262.93 



Provision di Devisa 1.3% 
Segun articulo 12 di Afkondigingsblad 
di Aruba 1991 nr.GT32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 


Choler 
Banfield 
drumi cu 
droga y 
cuchiu 
banda di 
dje 

Dialuna atardi 3’or, asistencia 
di polis a wordo pidi na un café 
den Nieuwstraat, unda tin un 
choler drumi riba e toonbank 
di e negoshi. Ora cu polis a 
yega, nan ta topa cu e conocido 
choler Banfield, kende ademas 
tabata riba e toonbank, tambe 
tabatin un cuchiu y un sakito cu 
puiru blanco hunto cune. 

Polis a kita e cuchiu y droga 
for di dje, y a core cune for di e 
sitio. Un testigo n’e sitio a bisa 
polis cu tras di e lugar, Banfield 
tabatin un tas cu mas sakito cu 
puiru den dje. Polis a bay con- 
trola y a topa cu e tas, den cual 
tabatin 9 sakito. Polis a confisca 
e saconan y tambe e cuchiu y a 
hiba nan warda. 

Pueblo Arubano 
Scol Paso Pa Futuro ta 
sigui cu nan celebracion 

Dia 9 di october 2009 e fiesta 
na Westin ta continua cu Rob¬ 
ert y su Solo Banda! Esnan cu 
a cumpra caarchi y no a bai e 
fiesta dia cu tabata tin tormenta 
y black out ta wordo spera pa 
8’or di anochi, pa nan disfruta 
di un dushi dinner prome cu 
e fiesta! Esnan cu a bin e dia 
nochi y a come nan dinner, ta 
wordo spera pa 9’or en punto 
pa raspa e pista di baile! 

No lubida cu dia 9 di october ta 
tras di porta! 

Si abo ainda no tin caarchi, 
core! Yama scol paso pa Futuro 
na 583 9991 y haci bo reser- 
vacion. 

Kico mas bo ta warda? Pura. 

nos ta warda bo na Westin dia 
9! Bin goza hunto cu nos riba 
e ritmo di Robert y su Solo 
banda! 

Oficina pa Prevencion di Desaster ta urgi comunidad pa ta 

Extra alerta pa cualkier eventualidad climatologico 

Den luna di October. 



MANERA a wordo pronostica, 
e temporada di horcan di 2009, 
te awe, a transcuri cu masha 
poco actividad di horcan. No 
obstante e hecho aki, Oficina 
pa Prevencion di Desaster ta 
urgi nos comunidad pa ta extra 
alerta pa cualkier eventualidad 
climatologico severo cu por 
surgi durante luna di Oktober, 
no obstante cu e temporada di 
horcan ta termina te dia 30 di 
November. E alerta aki ta pa e 
siguiente motibonan: 

Primeramente, nos mester 


observa cu ta exactamente pa 
e hecho cu den nos region Car- 
ibense, practicamente no tabata 
tin actividad di horcan, tem- 
peraturanan halto y sofocante 
cu nos a sinti durante luna di 
September, a haya chance di si- 
gui comula nan mes, keintando 
e superficie di e laman Car- 
ibense te na nivelnan faborabel 
y te hasta ideal pa formacion di 
horcan. No lubida cu naturalesa 
ta usa horcan pa baha e energia 
di e temperaturanan halto aki 
door di transforma esakinan 
den biento fuerte y awacero 


pisa. 

E di dos motibo ta pa e 
hecho cu nos climatologia 
(historia di nos clima) ta 
mustra nos cu mayoria di 
e actividad climatologi¬ 
co severo cu nos islanan 
(abao) a conoce, a tuma 
lugar den luna di Oktober. 
Por ehempel e awaceronan 
pisa di Omar (anja pasa), 
e bientonan fuerte di Fe¬ 
lix (2007), horcan Hazel 
(1954) y e ultimo horcan 
grandi di 1877, tur a tuma 
lugar den luna di Oktober. 
Ademas e ultimo horcan 
grandi di 1877, cu a afecta 
Corsow severamente, a 
tuma lugar na final di un 
temporada di horcan di 
hopi secura. 

E di tres motibo di preocupa- 
cion ta e actividadnan di e Zona 
di Convergencia Inter Tropical. 
Esaki ta e area caminda e rayo¬ 
nan di solo ta cay recht ariba 
mundo y ta forma un renchi di 
maltempo rond mundo ariba 
e equator di mundo. E area 
aki cu ariba e continente Sur 
Americano ta colga normal¬ 
mente ariba Amazona (Brasil), 
na comienso di temporada di 
horcan ta move (“hunto cu 
e solo”) bai nort y ta yega te 


ariba Venezuela, pero ta bolbe 
sak bai zuid ora e temporada di 
horcan ta yegando su fin. Ora e 
area aki bira hopi activo ariba 
e costa Venezolano den nos 
zona directo, nos por observa 
atardi, weitando den direccion 
di Venezuela, bendabalnan 
grandi (celnan di maltempo) cu 
hopi actividadnan di lamper. Si 
e bendabalnan aki durante nan 
activacionnan move bin nort 
(direccion Aruba) sea e mesun 
anochi of den e dia(nan) si¬ 
guiente, nos por haya strena cu 
lamper, acompanja cu awacero 
pisa. Ta e zona di convergencia 
aki a causa e maltempo cu a 
ocaciona e desliso di lodo di 
Hooiberg cu consecuencia fatal 
ariba e marduga di 13 di Okto¬ 
ber di 1990. 

Oficina pa Prevencion di De¬ 
saster e anja aki, saliendo di e 
preocupacionnan refleha den 
e encuesta cu e oficina a laga 
tene anja pasa, a intensifica su 
programanan di concientisa- 
cion pa nos comunidad. Esaki e 
Oficina a hasi, door di reanuda 
su distribucion di e bukinan di 
horcan na e postkantoornan 
di Playa y San Nicolaas. E anja 
aki por ehempel na e Postkan¬ 
toornan a wordo distribui mas 
buki di horcan cu e dos anjanan 
anterior. E anja aki e Oficina a 


haya bon cooperacion tambe 
di diferente cas commercial cu 
a promove nan productonan 
den forma di concientisacion. 
Esaki a tuma lugar na varios 
hardware, supermercado y 
botica. Tambe tabata tin pro¬ 
gramanan di concientisacion 
en cooperacion cu e Oficina y 
diferente radionan. Ademas nos 
por a weita hopi mas programa 
di concientisacion na television 
ariba iniciativa di entre otro, 
Meteo, Crus Cora, Papia Cla, 
Ban Combersa y di Sr. Hoek 
cu su programa Prevenshon. E 
Oficina mes a tene hopi charla 
y a drei un programa di conci¬ 
entisacion semanal pa 8 siman 
largo na TeleAruba diaranzon 
y ATV diahuebs. E programa 
aki por cierto ta den su ultimo 
simannan y pa cual lo wordo 
pasa un checklist di e accion- 
nan mas importante y urgente 
pa tuma prome y durante di un 
alarma di horcan. Un aviso ta 
bai na nos televidentenan pa 
no bai confundi e proximo pro¬ 
gramanan aki cu un alarma di 
berdad. Finalmente e Oficina ta 
gradici Biblioteca Nacional Ar- 
ubano, cu a compila e diferente 
programanan di television. Ofi¬ 
cina pa Prevencion di Desaster 
ta spera cu Dios por bendiciona 
nos isla cu un fin di anja un tiki 
muha. 


Bishita kid’s corner online di W.E.B. Aruba N.V. 


Na www.webaruba.com 


DEN cuadro di e mehora- 
cionnan continuo den W.E.B. 
Aruba N.V. a sigui traha riba 
renobacion y ampliacion di e 
website www.webaruba.com 
manera a wordo propaganda 
caba. Riba e website renoba 
comunidad por mira un menu 
specialmente pa mucha cu ta 
yama kid’s corner. 

E menu aki ta ofrece nos much- 
anan un variacion di co’i haci. 
Tin informacion educativo 
tocante awa cu tips pa spaar 
awa. Tambe por wak e vide- 


onan leuk di GOTITO y tin un 
buki di kleur cu bo por habri 
online, print y kleur. Tambe tin 
weganan on-line pa mucha por 
hunga y un galeria di potret na 
unda por wak tur potret cu a 
wordo saca di: 

1. gruponan di scol cu a 
participa den un tour na W.E.B. 
Aruba N.V. of 

2. ora cu tabata tin bish¬ 
ita di W.E.B. Aruba N.V. cu 
un presentacion of lectura na 
scol. 

Pa e vacantie aki, pone esaki 


riba bo lista di cos creativo pa 
nos muchanan haci on-line! 
Naturalmente por bishita e 
website www.webaruba.com 
pa cualkier otro informacion 
tocante W.E.B. Aruba N.V. in- 
cluyendo e historia, e servico 
di cuenta on-line nobo esta 
WEBC@RE pero tambe video- 
nan por ehempel di e desaroyo 
di e turbinanan di Biento den 
Windpark na Vader Piet. 

W.E.B. Aruba N.V. ta conecta 
cu bo! 

South Area Meeting di Quota International 

a kibra tur record 




MIEMBRONAN di tur parti 
di e territorio di Quota Inter¬ 
national cu nan ta yama South 
Area a bini hunto pa nan re¬ 
union annual pa prome bes na 
Aruba. Esaki a kibra tur record 
pasobra e’la surpasa 100 par- 
ticipante. 

Alto ehecutivonan di Quota 
International Inc. cu su headof- 
fice situa na Washington DC na 
Merca, a biaha pa bin topa cu 
Gobernador di diferente distric¬ 
to, y presidente di e clubnan cu 
ta forma e parti di e mundo aki 
den cual Quota tin club activo 
cu miembro cu ta traha special¬ 
mente pa esnan cu tin problema 
cu oido, habla y bistå. 

Asina tabatin representante di e 
directiva internacional cu a in- 
clui e presidente internacional 
Rosemary Hannie, y e directora 
di South Area, Laura Lahman, 
cu ta procedente di Merca, 
pero tambe a bin e tesorera 
internacional cu ta procedente 


di Australia. 

Tur ehecutivo, profesional y 
entrepenuernan aki a bin Aruba 
pa e reunion importante cu a 
trata e aspectonan di maneho 
di e organisacion cu ya ta conoci 
pa un gran parti di mundo caba 
pa su trabao den servicio pa 
comunidad a keda sumamente 
impresiona y encanta cu Aruba. 
Hopi di nan a bin cu nan esposo 
y asina a combina e reunion cu 
un vacantie cortico. Districto 
42 bou di cual Aruba ta cai a 
inclui representantenan di Hu- 
landa, Suriname, Curacao, St. 
Eustatius y Aruba. E otro dis- 
trictonan di cual mayoria tabata 
procedente di Merca a te hasta 
inclui un miembro procedente 
di Italia. 

Desde e prome dia di reunion, 
ya caba e club di Aruba a per- 
cura pa nan haya un tiki di e sa- 
bor di Carnaval y despues di un 
secion den cual a introduci tur 
presente e reunionnan a sigui 
den un espirito yen di energia 


y a bai den bon ambiente. 

Riba e di dos dia, e orador invita 
drs. Lidia Emerencia di nos pro- 
pio Universidad di Aruba a duna 
un speech hopi impresionante 
den cual e’la envolvi e publico 
di ehecutivo y profesionalnan 
activamente. 


E club di Aruba a fungi como 
un berdadero anfitrion, den e 
cantidad di miembro di Quota 
cu tambe a atende e reunion. 
Suzy Maduro, presidente di 
Quota International of 
Aruba a keda sumamente 
satisfecho di por a trece 
un reunion asina grandi 
pa Aruba, kibrando asina 
un barera y tradicion cu 
semper a tene e meeting 
aki na Merca. “Esaki 
kizas lo ta un comienso 
pa promove p’e meeting 
por bai tuma lugar pafor 
di Merca tambe, ya cu 
nos ta realmente diver- 
sificando e organisacion 
specialmente door di nos 
districto 42 cu ta inclui 


Ceramento di Caya Tumba 


DEPARTAMENTO di Obra Publico ta informa 
cu dialuna 12 di oktober 2009 lo cuminsa cu 
trabaonan di construccion den Caya Tumba for 
di e pida caminda dilanti di e cas cu adres Tumba 
#7 te cu esun cu e adres Tumba #39. 

En conexion cu esaki Departamento di Obra 
Publico ta haci un peticion na tur manehador 
di auto pa no haci uzo di e caminda aki si no ta 
pa bo yega bo cas of negoshi. 


Lo cera e caminda menciona pa tur trafico den 
ambos direccion for di 7 or di mainta te cu 4 or 
di atardi y lo indica e ceramento di e caminda 
aki cu borchi y hekinan di trafico. 

E trabou di construccion di e caminda di Caya 
Tumba lo tin un duracion di ocho siman 
DOW ta pidi comprension y disculpa pa cualkier 
inconveniencia cu e trabou na Caya Tumba por 
ocasiona. 


e clubnan di Hulanda, Suri- 
name, Curacao, St. Eustatius, 
St. Maarten y Aruba. E ana aki 
ta extra special pasobra nos a 
traha hopi duro pa trece e meet¬ 
ing Aruba ya cu e Gobernador 
di nos districto cu e secretaria 
ta di Aruba, esta Annemieke 
Dijkhout y Mariela Navas.” 

E presidente Internacional di 
Quota, Sra. Hannie, a expresa 
di ta hopi contento di cu awor 
nan ta expandiendo nan hori- 
zonte y cu e organisacion Quota 
International cu ya ta existi pa 
mas di 90 ana ta birando uno 
realmente multi cultural. Tin 
plan hopi serio pa expande e 
organisacion aki na otro conti- 
nente nan pa crece mas aun den 
e proximo ananan cu ta bin. 

Laura Lahman, cu ta un ehecu¬ 
tivo legal den gobierno Meri- 


cano, den Quota directora di 
South Area cu alabes a organisa 
e meeting aki na Aruba a ex¬ 
presa cu e club di Aruba ta uno 
cu ta resalta den su trabao di 
servicio pa comunidad, consci- 
entisacion di e cuido pa oido y 
specialmente den su fundrais¬ 
ing events. Aruba ta un ehe- 
mpel pa sigui y semper nan tin 
ideanan hopi inovativo y nan ta 
activo internacionalmente den 
Quota. Despues di un weekend 
yen di reunion intercambia pa 
entretenimento e bishitantenan 
tur ta bayendo bek e siman aki 
cu un bon impresion di Aruba 
y tur a priminti di bolbe cu mas 
miembro di nan famia. Por 
bisa cu e South Area Meeting 
pa prome bes na Aruba tabata 
uno cu a kibra record den tur 
sentido, tanto den expectativa 
como den participante. 










32 I Local 


Diaranson 7 di Oktober 2009 I AWEMainta.com 


San Nicolas Taekwondo Center y B.B. Taekwondo Center 


a haci un bon papel den the 5th Caribbean Open 



DIA 3 di october 2009 San 
Nicolas Taekwondo Center 
and B.B. Taekwondo Center 
a competi den 5th Caribbean 
Open organiza dor di Caribbean 
Taekwondo Center. Master Eric 
Barry y Master Emile Barry ta 
hopi contento cu e resultado di 
nan skol. 

San Nicolas Taekwondo Center 
a bay cu 18 atleta cu un resul¬ 
tado di 10 medaya di oro, 6 
plata y 2 brons. 

B.B. Taekwondo Center a bay cu 
6 atleta cu un resultado di tur 
6 a gana medaya di oro. Unpa- 
bien tambe ta bay p’e atletanan 
Ricardo Wever cu haya su certi- 
ficado di 2nd dan, Erica Barry 
cu su certificado di 2nd poom, 
Jurandy Ocilia y Bryan Chica 
cu nan certificado di lst dan y 
Master Eric Barry cu a haya su 


certificado di 5de dan. 

Un danki y pabien ta bay na 
Instructor Moises Fernandez y 
Team pa organisa evento inter- 
nacional aki. 

Tambe dia 3 di october 2009 
San Nicolas Taekwondo Cen¬ 
ter a competi den campeonato 
Internacional Best of The Best 
organiza dor di Brazil Tae¬ 
kwondo. 

Dojang Master Eric Barry ta 
hopi contento cu e resultado di 
su skol. Tres (3) atleta a wordo 
selecta pa bay Best of The Best 
cual San Nicolas Taekwondo 
Center a logra 2 medaya di oro 
y 1 di plata. 

Un danki y pabien ta bay na In¬ 
structor Alberto Klaber y Team 
pa organisa evento internacio¬ 
nal aki. 















